
BESZÁMOLÓ

a gyermekvédelmi tevékenységről 

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység. A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint a törvényben meghatározott hatósági intézkedések biztosítják. A gyermekvédelmi rendszer működtetése állami és önkormányzati feladat. 

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 94. §-a szerint a települési önkormányzat feladata a gyermekek védelme, helyi ellátó rendszerének kiépítése és működtetése, a területén lakó gyermekek ellátásának megszervezése. 

A Gyvt. 96.§ (6) bekezdése alapján a helyi önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Kormányrendeletben meghatározott alábbi tartalmi követelmények figyelembevételével:

I.	A település demográfiai mutatói, különös tekintettel a 0-18 éves korosztály adataira.

II.	Az önkormányzat által nyújtott pénzbeli, természetbeni ellátások biztosítása:

III.	Az önkormányzat által biztosított személyes gondoskodást nyújtó ellátások bemutatása:

IV.	A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.

V.	Jövőre vonatkozó javaslatok, célok meghatározása a Gyvt. előírásai alapján 

VI.	A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

VII.	A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

Az értékelést meg kell küldeni a JNSZ Megyei Kormányhivatal Gyámügyi és Igazságügyi Főosztálya részére, mely az iratanyag kézhezvételét követő 30 napon belül javaslattal élhet a helyi önkormányzat felé. A helyi önkormányzat hatvan napon belül érdemben megvizsgálja a javaslatokat és állásfoglalásáról, intézkedéséről tájékoztatja a felettes szakmai szervet.

A beszámoló a kormányrendelet által meghatározott szempontrendszert követve, a Martfűi Polgármesteri Hivatal, Martfű Város Önkormányzata Gyermekjóléti és Szociális Szolgáltató Központ, a nevelési és oktatási intézmények gyermek- és ifjúságvédelmi felelősei, valamint a Szolnoki Rendőrkapitányság által készített tájékoztató alapján készült el.


I.	A település demográfiai mutatói:

Településünk demográfiai adatait az alábbi táblázat mutatja: 
	Korcsoport
	Férfi
	Nő
	Összesen

	0-3 éves
	 100 fő
	    96 fő
	  196 fő

	4-6 éves
	   76 fő
	    60 fő
	  136 fő

	7-14 éves
	 180 fő
	  182 fő
	  362 fő

	15-18 éves
	 105 fő
	  116 fő
	  221 fő

	19-60 éves
	1874 fő
	1789 fő
	3663 fő

	61-100 éves
	 721 fő
	1077 fő
	1798 fő

	Összesen:
	3056 fő
	3320 fő
	6376 fő



Martfű város állandó lakosainak száma – 2017. december 31-ei állapot szerint - 6376 fő, ami az előző évhez képest – 6450 fő – csökkenést mutat. A 18 éven aluli népesség 915 fő. (előző évben 922 fő)

A 61 év feletti korcsoportban az állandó lakosok száma 1798 fő (2016-ben számuk 1796 fő volt), mely jelentősen magasabb, mint a 18 év alattiak száma. Ugyan a születések száma az elmúlt években kis mértékben emelkedett, de a folyamatos népesség-csökkenést nem tudja kiegyenlíteni.
A legszembetűnőbb csökkenés a 15-18 és a 19-60 éves korosztálynál tapasztalható, mely egyértelműen az elvándorlást mutatja.
 
Martfű város lakosai számának alakulását – 2016. év és 2018. év között – az alábbi táblázat mutatja. 


	Korcsoport
	2016. év 
	2017. év 
	2018. év

	0-3 éves
	 184 fő
	179 fő
	 196 fő

	4-6 éves
	 123 fő
	125 fő
	 136 fő

	7-14 éves
	 371 fő
	362 fő
	 362 fő

	15-18 éves
	 250 fő
	256 fő
	 221 fő

	19-60 éves
	3825 fő
	3732 fő
	3663 fő

	61-100 éves
	1751 fő
	1796 fő
	1798 fő

	Összesen:
	6504 fő
	6450 fő
	6376 fő











II.	Az önkormányzat által nyújtott pénzbeli és természetbeni ellátások

A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint törvényben meghatározott hatósági intézkedések biztosítják.
E feladat keretében a jegyző gondoskodik a rendszeres gyermekvédelmi kedvezmény, illetve a hátrányos és a halmozottan hátrányos helyzet megállapításáról, míg a képviselő testület a települési támogatásról. 
A gyermekvédelmi rendszer működtetése állami és önkormányzati feladat.
[bookmark: para15]Pénzbeli és természetbeni ellátások:
a) a rendszeres gyermekvédelmi kedvezmény,
b) a gyermekétkeztetés,
c) a gyermektartásdíj megelőlegezése,
d) az otthonteremtési támogatás.

 A jogosult gyermek számára a gyámhatóság a gyermekek védelméről és a gyámügyi igazgatásról szóló 1997. évi XXXI. törvényben meghatározott feltételek szerint rendszeres gyermekvédelmi kedvezményre való jogosultságot állapít meg.
A települési önkormányzat vagy a fenntartó az e törvényben meghatározott módon, természetbeni ellátásként biztosítja a gyermekétkeztetést.
 A települési önkormányzat képviselő-testülete a rendeletében meghatározott módon és feltételek szerint a gyermek és fiatal felnőtt rászorultságára tekintettel pénzbeli támogatást állapíthat meg.
[bookmark: para18_a]
Rendszeres gyermekvédelmi kedvezményre való jogosultság:
A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult ingyenes vagy kedvezményes intézményi gyermekétkeztetésnek és – adott feltételek mellett - a szünidei gyermekétkeztetésnek, e jogszabályban meghatározott természetbeni támogatásnak, valamint az e törvényben és más jogszabályban meghatározott egyéb kedvezményeknek az igénybevételére.

 A rendszeres gyermekvédelmi kedvezményre jogosult gyermek után a gyermek családbafogadó gyámjául kirendelt hozzátartozó pénzbeli ellátásra jogosult, ha
a) a gyermek tartására köteles, és
b) nyugellátásban, korhatár előtti ellátásban, szolgálati járandóságban, táncművészeti életjáradékban, átmeneti bányászjáradékban, megváltozott munkaképességű személyek ellátásaiban, időskorúak járadékában vagy olyan ellátásban részesül, amely a nyugdíjszerű rendszeres szociális ellátások emeléséről szóló jogszabály hatálya alá tartozik.

 A gyámhatóság megállapítja a gyermek rendszeres gyermekvédelmi kedvezményre való jogosultságát, amennyiben a gyermeket gondozó családban az egy főre jutó havi jövedelem összege nem haladja meg
a)  az öregségi nyugdíj mindenkori legkisebb összegének (a továbbiakban: az öregségi nyugdíj legkisebb összege) a 145%-át, ( 41.325.-Ft)
aa) ha a gyermeket egyedülálló szülő, illetve más törvényes képviselő gondozza, vagy
ab) ha a gyermek tartósan beteg, illetve súlyosan fogyatékos, vagy
ac) ha a nagykorúvá vált gyermek megfelel a jogszabályban foglalt feltételeknek;
b)  az öregségi nyugdíj legkisebb összegének 135%-át (38.475.-Ft) az a) pont alá nem tartozó esetben, feltéve, hogy a vagyoni helyzet vizsgálata során az egy főre jutó vagyon értéke nem haladja meg az előírt értékhatárt.
[bookmark: para20_a]
A gyámhatóság annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága
a) a tárgyév augusztus 1-jén fennáll, a tárgyév augusztus hónapjára tekintettel,
b) a tárgyév november 1-jén fennáll, a tárgyév november hónapjára tekintettel
természetbeni támogatást nyújt fogyasztásra készétel, ruházat, valamint tanszer vásárlására felhasználható Erzsébet-utalvány formájában, mely támogatás esetenkénti összegéről az Országgyűlés a központi költségvetésről szóló törvény elfogadásával egyidejűleg dönt.

Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:
a) a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról - önkéntes nyilatkozata alapján - megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,
b) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,
c)  a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

Halmozottan hátrányos helyzetű
a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)-c) pontjaiban meghatározott körülmények közül legalább kettő fennáll,
b) a nevelésbe vett gyermek,
c) az utógondozói ellátásban részesülő és tanulói vagy hallgatói jogviszonyban álló fiatal felnőtt.
 A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre - külön döntésben, a rendszeres gyermekvédelmi kedvezményre való jogosultsággal egyező időtartamra - megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.

2018-ban rendszeres gyermekvédelmi kedvezményt 79 család vett igénybe, mely 118 gyermeket érint, amelyből 14 fő saját jogán vette igénybe az ellátást. 
Elutasító döntés egyetlen egy esetben született, amelynek oka jövedelemhatár túllépése volt. Az elutasító döntések alacsony számának oka, hogy az ügyfeleket tájékoztatjuk a rendszeres gyermekvédelmi kedvezmény igénybevételének feltételeiről, és ha úgy látják, hogy nem lesznek rá jogosultak kérelmüket nem nyújtják be.
 



Rendszeres gyermekvédelmi kedvezményre jogosult gyermekek számának megoszlása életkor szerint: 






Rendszeres gyermekvédelmi kedvezményre jogosult CSALÁDOK megoszlása a gyermekek száma szerint:



Megállapítható, hogy a rendszeres gyermekvédelmi kedvezményből egyre több család szorul ki, ennek oka lehet a jövedelemhatár minimális elmozdulása. A vizsgált időszakban óvodáztatási támogatás megállapítása iránti kérelem nem érkezett. 

2018. év folyamán 6 gyermek hátrányos helyzetű, míg 13 gyermek halmozottan hátrányos helyzetű volt a benyújtott kérelmek alapján.

Az alábbi táblázatban a hátrányos helyzetű gyerekek életkori megoszlása látható:





Szünidei étkeztetés
A települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést
a) a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és 
b) az a) pontban foglalt gyermekeken kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja. 
A települési önkormányzat a szünidei gyermekétkeztetést az a) pont szerinti esetben 
a) a bölcsődében, mini bölcsődében bölcsődei ellátásban, óvodai nevelésben részesülő gyermekek számára a bölcsődei ellátást nyújtó intézmény és az óvoda zárva tartásának időtartama alatt valamennyi munkanapon, 
b) az a) pont alá nem tartozó gyermekek számára
· a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon,
· az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon köteles megszervezni, és ennek keretén belül a szülő, törvényes képviselő kérelmének megfelelő időtartamban az adott gyermek részére biztosítani. 

A szünidei gyermekétkeztetés keretében a gyermek lakóhelye, vagy ha a gyermek életvitelszerűen a bejelentett tartózkodási helyén lakik, a tartózkodási helye szerinti települési önkormányzat a déli meleg főétkezés helyben történő elfogyasztásának megszervezéséről gondoskodik. Ha a helyben történő elfogyasztásra nincs lehetőség, így különösen erre alkalmas helyiség hiánya esetén, a szünidei gyermekétkeztetés az étel elvitelével vagy a gyermek számára történő kiszállításával is biztosítható. 

A települési önkormányzat jegyzője írásban tájékoztatja azon hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermek szülőjét vagy más törvényes képviselőjét, akinek gyermeke tekintetében a hátrányos vagy halmozottan hátrányos helyzet az adott év szeptember 1-jén fennáll, az évközi szünet időtartamára eső szünidei gyermekétkeztetés igénybevételének lehetőségéről, az igénybevétel módjáról, valamint a szünidei gyermekétkeztetés biztosításának időtartamáról, helyszínéről és módjáról minden év szeptember 15-éig. Akinek május 1-jén fennáll, a nyári szünet időtartamára eső szünidei gyermekétkeztetés igénybevételének lehetőségéről, az igénybevételé módjáról, valamint a szünidei gyermekétkeztetés biztosításának időtartamáról, helyszínéről és módjáról minden év május 15-ig. A települési önkormányzat jegyzője, ha a gyermek hátrányos vagy halmozottan hátrányos helyzetét az adott év szeptember 1-je és a következő év április 30-a között állapította meg, a hátrányos, halmozottan hátrányos helyzet megállapításával egyidejűleg tájékoztatja a jogosultat a szünidei étkeztetés lehetőségéről. A tájékoztatással egyidejűleg megküldi a jogosultnak a szünidei gyermekétkeztetés igényléséhez szükséges nyilatkozatot. 

A tájékoztató kiküldésével egyidejűleg a tájékoztató címzettjeiről értesíti a család- és gyermekjóléti szolgálatot, aki felkeresi a jogosult családokat, és segítséget nyújtanak a nyilatkozat kitöltéséhez és benyújtásához. 

A szünidei gyermekétkeztetés a József Attila Általános Iskola ebédlőjében helyben fogyasztással megoldott
2018-ban összesen 4 gyermek vette igénybe a szünidei étkeztetést. Mind a 4 gyermek halmozottan hátrányos helyzetű volt. 

A szünidei étkezést igénylők számának megoszlása

	
	HH
	HHH

	szünidei étkezést kérelmezők száma
	0
	4

	szünidei étkezésben résztvevők száma
	0
	4

	6-13 éves
	0
	4

	tavaszi szünet
	0
	0

	őszi szünet
	0
	1

	téli szünet
	0
	0

	nyári szünet
	0
	3






III.	Az Önkormányzat által biztosított személyes gondoskodást nyújtó ellátások:

A hatályos jogszabályoknak megfelelően a Család - és Gyermekjóléti Szolgálat önálló szakmai egységként történő működése 2018. évben biztosított volt az intézményben.
Beszámolóban a szakmai egység gyermekvédelemhez kapcsolódó tevékenységét mutatom be.
A gyermekjóléti alapellátásnak hozzá kell járulnia a gyermek egészséges fejlődéséhez, jólétéhez, a családban történő nevelkedésének elősegítéséhez, a veszélyeztetettség megelőzéséhez és a már kialakult veszélyeztetettség megszüntetéséhez, valamint a gyermek családból történő kiemelésének megelőzéséhez. Ezt a szolgálat családsegítői személyes segítő kapcsolat keretében, a szociális munka módszereinek és eszközeinek felhasználásával valósítják meg.

A gyermekjóléti szolgáltatás elsősorban a gyermekek védelmét, egészséges testi, lelki fejlődésének elősegítését tartja legfontosabb feladatának, de nem hagyja figyelmen kívül az olyan társadalmi problémákat (iskolázatlanság, munkanélküliség, alkoholizmus, stb.), amelyek a családon keresztül hatnak a gyermekre.
 A családok, azon belül a gyermekek életvezetésének támogatását, segítését lehetővé az intézmény által biztosított szolgáltatások.

A gyermekek neveléséhez járul hozzá a rendszeres gyermekvédelmi kedvezmény, illetve eseti támogatás. Megigényléséhez rendszeresen nyújtottunk segítséget ügyintézéssel, valamint személyes közreműködéssel.
Amennyiben a felmerült probléma indokolttá tette segítettünk szakmai véleményalkotással a hozzájutásban és közreműködtünk a célirányos felhasználásában is.
Feladatként rendeli a jogszabály szolgálatunk tevékenységi körébe a hátrányos helyzet és a halmozottan hátrányos helyzet megállapításában való közreműködést. Valamennyi hatósági megkereséskor, környezettanulmányt végeztünk a kérelmező háztartásában és javaslattal támogattuk a hátrányos helyzet megállapítását.
Feladatunk volt a szünidei gyermekétkeztetés igénybe vételéhez kapcsolódó nyilatkozatok elkészítése és azok továbbítása a hatóság felé, együttműködve az érintett családokkal.
A települési önkormányzat helyi rendeletében szabályozottak figyelembe vételével:
·  gyermekápolási termékek, élelmiszer, tanszer, gyógyszer vásárlásához, tüzelőhöz való hozzájutáshoz nyújtottunk segítséget klienseinknek

Helyi szolgáltatásunk keretein belül:
· használt ruha, bútor, lakás-felszerelési eszközök, játékok juttatásával támogattuk a hozzánk fordulókat

A személyes gondoskodást nyújtó ellátások keretein belül működött a 2018. évben is
· a család - és gyermekjóléti szolgáltatás (jelen beszámolóban a gyermekjóléti szolgáltatás kerül bemutatásra)

A gyermekjóléti alapellátások célja a gyermekek családban történő nevelkedésének elősegítése, veszélyeztetettségének megelőzése és megszüntetése érdekében szükséges ellátások biztosítása.

A szolgáltatás magába foglalja:
· a gyermeki jogokról és a gyermek fejlődését biztosító támogatásokról való tájékoztatást, a támogatásokhoz való hozzájutás segítését,
· pszichológiai, nevelési, egészségügyi, mentálhigiénés és a káros szenvedélyek megelőzését célzó tanácsadás vagy az ezekhez való hozzájutás megszervezését,
· válsághelyzetben lévő várandós anya segítését,
· szabadidős program szervezését, programokhoz való hozzájutás segítését, koordinálását
· hivatalos ügyekben való segítségnyújtást,
· észlelő és jelzőrendszer működtetését
· családi konfliktusok megoldásának elősegítését (válás, gyermekelhelyezés, kapcsolattartás esetében)
· egészségügyi, szociális ellátások, pedagógiai szakszolgálatok igénybevételének kezdeményezését,
· a gyermek tankötelezettségének előmozdítását, támogatását
· együttműködést a megelőző pártfogó felügyelővel a bűnismétlés megelőzése érdekében,
· családsegítést.

A gyermekjóléti szolgáltatásokat a városban élők hátrányos megkülönböztetés nélkül, térítésmentesen vehetik igénybe. A gondozási tevékenység során a szolgáltatás kliense a gyermek, a segítségnyújtás az ő igényeire, védelmére, jogainak érvényesülésére épül.
2018. december 31.-i adat szerint:
A település állandó lakosságszáma: 6376 fő
A településen élő 18 éven aluliak száma: 915 fő

A szolgálat személyi és tárgyi feltételei
A család- és gyermekjóléti szolgáltatást 2018. évben 1 fő szociális munkás és 1 fő szociálpedagógus látta el teljes munkaidőben. Tevékenységüket a szolgáltatás mindkét területén hasonló mértékben látják el.  A tevékenység koordinálását, szakmai vezetését 1 fő szociális igazgatásszervező látta el, osztott munkakörben gondozási tevékenység mellett, intézményvezetőként. Az ősz folyamán az egyik családsegítőt gyermekvállalás miatt új családsegítő váltotta fel és 2018. július 01. napjától az intézményi feladatok átszervezésének következményeként a szolgáltatás szakmai vezetését is családsegítő látja el, saját tevékenysége mellett. 
A szolgáltatás technikai feltételei alapvetően megfelelőek. 
A szolgáltatáshoz kapcsolódó helyiségek száma, főként alapterülete a növekvő és speciális szükségletet feltételező feladatellátások és az egység jelzőrendszerhez kapcsolódó szakmai alapfeladatai következtében nem elégséges, de az elmúlt évekhez hasonlóan lehetőséget kaptunk a polgármesteri hivatal tárgyalóinak használatára. 
A speciális feladatok ellátásához szükséges helyiséget szintén biztosítja a hivatal.
A segítő tevékenység nagy szakmai felkészültséget igénylő munka, folyamatos fejlődést, megújulást kíván. Kiemelkedően fontos a családsegítők naprakész felkészültsége, az új módszerek megismerése, adaptálása. 
Az elmúlt évben továbbra is heti jelentéssel kell élnünk a Család- és Gyermekjóléti Központ felé a szolgálathoz beérkezett jelzésekről, intézkedésekről és az önkéntes gondozásba vételhez kapcsolódó szociális diagnózis szükségletéről. Szakmai tevékenységünk folyamatosan kontrollált, aminek szükségessége nem mindig egyértelmű. 
A 2018. évben kötelező továbbképzésben a gyermekjóléti szolgálat családgondozói nem vettek részt. Konferencián, szakmai napon, konzultáción viszont volt lehetőségünk megjelenni. 
Az intézményben, a családsegítők saját vállalásukkal, a szakmai iránti elkötelezettségből, a saját személyiségük fejlesztése és szakmai tevékenységük magasabb színvonalú ellátása érdekében törekednek szakirányú képzésükre, önképzésükre.
A jogszabályban előírt szupervízió lehetősége az elmúlt évben nem volt biztosított. Egy alkalommal 1 fő családsegítő saját kezdeményezésre egyéni szupervízióban részesült a Család – és gyermekjóléti Központ által biztosított pszichológus által. 

Tevékenységünk során elengedhetetlen lenne a szakmai megerősítés és támogatás mellett, a személyiségünk karbantartása érdekében. A nehéz sorsú emberek támogatása, a pszichés problémákkal terhelt kliensek segítése erőt próbáló feladat. Mindenképp törekedni kell a szupervízió biztosításához szükséges forrás és feltételrendszer megteremtésére. Voltak törekvések és részünkről megjelent az igény is, melyet jeleztünk a központ felé, de valamilyen számunkra nem ismert okból a gyakorlati megvalósítás késik.

Szakmai tevékenységeink
Továbbra is változatlanul szolgálatunk a törvényi előírásokban leszabályozott feladat-meghatározások alapján működteti szolgáltatásait.
A gyermekjóléti szolgáltatások igénybe vétele önkéntesen vagy hatósági kötelezettséggel lehetséges. A gyermekjóléti alapellátás az önkéntességre épül, a védelembe vétel a hatóság elrendelésére, kirendelt esetmenedzser közreműködésével működik. Amennyiben a szociális 
(gyermekvédelmi) segítő munka szükségessé teszi, az esetmenedzser feladatokat határoz meg a családsegítő számára. A feladatok megfogalmazása minden esetben a családsegítő bevonásával történik. Az általunk megfogalmazott javaslatokat minden esetben befogadta az esetmenedzser és beépítésre került a gondozási tervbe. A gondozási keret és feladatok meghatározásával törekszünk a hatékony feladatmegosztásra, feladatellátásra és a közös felelősségvállalásra. 
Sok esetben a gondozási tevékenységben tevőlegesen - a szabályozás ellenére - csak a családsegítő vesz részt. Gyakorlatban ez azt jelenti, hogy a menedzser csak a szolgálat jelzésekor, illetve a felülvizsgálat elvégzésekor kerül kapcsolatba a családdal. Ez ellent mond annak a jogalkotói szándéknak, hogy a családsegítő csak segítői - és ne kontrollfunkciót töltsön be. Ennek megvalósulásához folyamatos menedzseri jelenlét lenne szükséges, de ez vélhetően kapacitás híján nem működik. Több alkalommal jelent számunkra féket a segítő folyamat során a beépített központi elem és nem tudunk a mi általunk megszokott ütemben haladni az eljárások során. Megítélésem szerint sok az idővesztés és a szükségtelen protokoll-elem, ami nem a szakmaiságot erősíti. 
Az alapellátás, a védelembe vétel, az átmeneti nevelésbe vételhez kapcsoló tevékenység és az utógondozás alakulása:
	Gondozási tevékenység formája
	2016.
	2017.
	2018.

	alapellátás
	25 fő
	17 fő
	19 fő

	védelembe vétel
	2 fő
	5 fő
	1 fő

	nevelésbe vettekhez
kapcsolódó gondozás
	-
	-
	-

	utógondozás
	-
	-
	-

	Összesen:
	27 fő
	22 fő
	20 fő




Az ellátásban lévő gyermekek ellátási formák közötti mozgása folyamatos volt az év folyamán. A szakmai szabályoknak megfelelően fokozatosan vonulunk ki a család, gyermek életéből. A védelembe vétel megszűnését követően minden esetben alapellátásban gondozzuk tovább legalább fél évig a gyermeket, fiatalt, amennyiben a védelembe vétel oka nem nagykorúvá válás vagy elköltözés. (A fenti táblázat nem a december 31-ei állapot szerinti adatot tartalmazza, hanem az év során gondozásban részt vettek számát ellátási formánként). 
A gyermekvédelmi szakellátás a családjukból kiemelt gyermekek és fiatalok gondozását, nevelését végzi. 2018. évben 1 fő esetében ideiglenes hatályú elhelyezésre tettünk javaslatot, de szakellátásba beutaló intézkedésre (nevelésbe vétel) nem került sor.
A gyermekjóléti szolgálatnak 2016. év előtt kiemelt feladata volt a nevelésbe vett gyermekek esetében a vérszerinti családnak való segítségnyújtás a gyermekek visszahelyezése érdekében. Ez életvezetési tanácsadást, ügyintézéshez való segítségadást, kapcsolattartáshoz való hozzásegítést, mentális gondozást, telefonos kapcsolattartást jelentett. Elsődleges célunk a kialakult rossz anyagi helyzet, szociális körülmény javítása, a megjelenő devianciák kezelése, a szülői szerepek erősítése, az esélyegyenlőség növelése volt. 
2016. évtől ez a feladat a gyermekjóléti központhoz került. A központ szakembere kérheti (a védelembe vételhez hasonlóan), hogy működjünk közre a gondozási folyamat során és segítsük a családot, szülőt. A településen nyolc nevelésbe vett kiskorú érintett, de felkérésre egy esetben sem került sor az elmúlt évben. 
A szülők továbbra is a településünkön élnek így felkerestek bennünket problémák esetén és kérték közreműködésünket, azok megoldásában. Továbbra is közreműködtünk a kapcsolattartás elősegítésében, hivatalos ügyintézésben.
Feladatunk a hatóság megkeresésére környezettanulmány készítése. A 2018. évben gyermekhez kapcsolódó felkérést 6 alkalommal kaptunk (hátrányos helyzet megállapításához, védelembe vétel gyámhivatali döntésének alátámasztásához).
Családba fogadáshoz kapcsolódó hatósági eljárásban felkérésre közreműködünk javaslattétellel, illetve környezettanulmány elkészítésével. Segítséget nyújtottunk családba fogadás felülvizsgálatához a gyámhatóság számára, a 2018. évben egy alkalommal.

A gondozási tevékenység
A gondozásba vétel leggyakoribb oka a gyermeknevelési és kapcsolattartási probléma, súlyos életvezetési problémák, konfliktusok, elhanyagolás, párkapcsolati krízis, lakhatási probléma, a kiskorú részéről a tankötelezettség elmulasztása, magatartászavar, deviancia volt. 
Kiemelten jelentkezett az elsődleges problématípusoknál a gyermeknevelési probléma, a család életviteléből adódó probléma, a magatartászavar és a családon belüli konfliktus, lelki-mentális problémák. 
Egyre inkább a kapcsolatban élők sem biztosítanak stabil érzelmi hátteret a gyermek számára. Több alkalommal megjelenő helyzet, hogy a szülő mellett nem a társa áll, hanem valamelyik szülője, aki eljár az ügyében, jó esetben vele, de egyre gyakrabban helyette. A szülővé válás és a szülőként való „működés” nehézségei változatlanul sok probléma kialakulásának és fennmaradásának forrása. Ezek a helyzetek nagy körültekintést vár el a segítő személyétől.
A szocializációs funkció továbbra is, több esetben jellemzően az óvodára, iskolára tevődik át. A családi szerepek átrendeződnek, hiányosak. A szülők mintegy szülőpótló feladatot várnak el valamennyi intézménytől, akikkel kapcsolatba kerülnek. Egyre több esetben jelenik meg másodlagos problémaként az érzelmi elhanyagolás, több esetben megfigyelhető, hogy a szülő szinte már apátiával fordul gyermeke felé. A nevelési módszerek között egyre gyakrabban felismerhető az érzelmi bántalmazás.
A családon belüli konfliktusok számának regisztrálása szerint az esetek száma jelentősen csökkent (főként az elsődlegessége), gyakran nem toleránsak a szülők, ingerlékenyek, feszültségeiket kezelni nem tudók. Sokat jelentett a pszichológiai tanácsadás működtetése, több esetben bekapcsoltuk a gondozási folyamatba. Az eredmények jól láthatóak az előző években. 
Több esetben tapasztaljuk a szülő konfliktusos magatartását az oktatási intézményekkel, alkalmanként meditációs szerepkörbe helyezve a családsegítőt. Alapvető hiányosság az értő figyelem, a megoldásra törekvő kommunikáció elmaradása.
A 2016. évtől a szolnoki Család- és Gyermekjóléti Központ biztosítja a pszichológiai szolgáltatást, mint speciális feladatot. Az elmúlt évben, alkalmanként komoly logisztikai feladatok elé állította az intézményt az ellátás koordinálása. A 2018. évben elsődlegesen a gondozotti körben lévők vették, vehették igénybe a szolgáltatást, néhány esetben önként is kezdeményezték az igénybe vételt a településen élők. Összességében 24 alkalommal biztosítottuk a szolgáltatást, mely során 25 fő kapott segítséget nehézségei, lelki problémái rendezéséhez. Egy- egy alkalom 30-40 perces, illetve terápia esetén 90 perces üléseket jelentett.
Továbbra is gyakorta jellemző problémakezelési mód a családokban, szülőknél a verbális agresszió. A gyermekek lelki bántalmazása, jellemzően lelki elhanyagolása, mint másodlagos probléma van jelen néhány esetben a fő problémák mellett. Jelen van a közömbösség, az érzelmi szükséglet-kielégítés hiánya. 
A fizikai bántalmazás nagyon látens jelenség, legtöbbször az egészségügyi és a nevelési- oktatási intézmények vehetik észre tevékenységük során. Minden esetben kíséri a lelki bántalmazás. Előfordul, hogy érzelmi, magatartási változások tapasztalása esetén a változás mögött fizikai abúzus is meghúzódik, de sokszor a konkrét fizikai erőszakra még sem derül fény, csak vélelme áll fönn. Komoly és hosszadalmas segítő beszélgetés után is kevesen és nagyon óvatosan, inkább ráutalva vállalják fel a bántalmazás, erőszak tényét.
Több esetben túlmutat a szakmai kompetenciánkon a problémakezelés, egyéb szakemberek
 - pszichológus, gyermekjogi képviselő, pszichiáter - bevonásával igyekszünk komplex segítséget nyújtani az érintettek számára.

Néhány esetben a szülő fel sem ismeri, hogy lelki bántalmazást követ el. Az előzmények feltárása során megfigyelhető a mintakövetés, az elszenvedőből elkövetővé válnak. 
Gyakran tapasztalható az esetek kapcsán, hogy a másik szülő nem érti, hogy hiába nem ténylegesen bántalmazó, elhanyagoló, ha nem tesz ellene, nem kér segítséget, még is közreműködő, ő maga is a kiskorút veszélyeztető személlyé válik. 
A párkapcsolati problémák száma is egyre magasabb, a véleménykülönbségek, a megváltozott értékrend, a devianciák jelenléte, a kettős nevelés, a depriváltak számának emelkedése hozzájárul a konfliktusok kialakulásához. 
Sok esetben a párkapcsolati krízisek, a következményeként megjelenő agresszió meghatározza a gyermek helyzetét is a családban. Gyakran szenvedője és közvetlen hatásainak viselője. Sokszor viselkedése a szülők viselkedésének leképeződése, mely szintén további konfliktust vált ki. 
A szerepváltás és szerepválság továbbra is megfigyelhető a családok működése során. 
Egyre több kapcsolat, ahol tartósan fenn állnak a problémák, és az ebből adódó konfliktusok válással, különválással fejeződik be. A felek nem nyitottak a gondok közös megbeszélésére, a gyermeket eszközként használják fel a párjukkal/ volt párjukkal szemben, erősítik, mélyítik a konfliktusokat. Tapasztalható a felnőttek közötti helyzetben más családtag jelenléte is, amely tovább nehezíti a nehéz helyzetek rendezését. A kialakuló játszmák részesévé válnak a gyermekek, mely hátrányosan befolyásolja lelki, érzelmi fejlődésüket.
Sokszor tapasztaljuk, hogy probléma- és helyzetkezelési módjaik azonossá válnak a szüleiktől látottakkal, mely megnehezítik a közösségben való működésüket, konformitásukat.
Komoly nehézséget jelentenek a kapcsolattartási ügyek. Tapasztalatunk alapján elmondható, hogy a gyermek-elhelyezési - és kapcsolattartási ügyek lefolytatása hosszadalmas, és a gyermek érdeke jelentősen sérül. Maguk a szülők is gyakran gátolják a döntések meghozatalát. Egyre több esetben másodlagossá válik, hogy mi lenne fontos a gyermeknek. Elmondható, hogy egy-egy gyermek-elhelyezési eljárás, aminek része a kapcsolattartás rendezése is, hosszú hónapokig, évet meghaladóan tart. Ebben a felnőttet is próbára tevő helyzetben él a kiszolgáltatott gyermek, fiatal, közben elvárásokat támasztanak vele szemben, hogy viselkedjen „jól”, teljesítsen, stb. Egyre többször és egyre komolyabb mértékben bevonják a gyermekkel kapcsolatban álló intézményeket a velük való küzdelembe.
A különélő szülők esetében egyre gyakrabban megjelenik a szülői elidegenítés, a gyermek pszichológiai manipulálása a másik szülővel szemben. Ennek eredménye, kimenetele a másik szülő felé megnyilvánuló tiszteletlenség és ellenséges viszony. Sokan nem gondolják, de ez is lelki abúzusnak minősül.
A múlt évben öt kapcsolattartási ügyben rendszeres feladatot jelent a jogi kérdések rendezése, az érdekvédelem folyamatos kezelése és az adatkezelés, adatvédelem szabályosságára való fokozott figyelem. Hatalmas felelősség nehezedik a családsegítőkre a semlegesség megőrzése mellett, a gyermek érdekeire való kiemelt fókuszálással a bizalmi helyzetek megteremtése és  a szülői együttműködés megfelelő fenntartása. Kiemelt feladatot jelen szolgálatunk és a kapcsolódó intézmények számára a különélő szülő, szabályozottságnak megfelelő tájékoztatása.
Folyamatosan jelen volt az előző évhez hasonlóan az elhanyagoló szülői magatartás, a gyermekkel szembeni érdektelenség. Ez nem csak a rossz anyagi, szociális körülménnyel magyarázható, bár alapját képezi, hanem a megváltozott értékrenddel, a problémakezelés devianciájával, az egyén mentális, pszichés állapotával, a szülők szocializációs hiányosságaival, életvezetési problémáival. 


Egyaránt jelen van a lelki és a fizikai elhanyagolás. A statisztikai adatok szerint számuk ugyan csökkent az elmúlt évben, mint elsődleges probléma megjelenési mód.
Az elmúlt évben jellemzően más probléma határozta meg a segítő tevékenységet és mellette jelent meg maga az elhanyagolás. Az érzelmi elhanyagolást sokszor a szülők jelentős hányada nem ismeri fel, ha még is nem érzik nagy problémának, hárítják azt. A legnagyobb nehézséget a megláttatás és az elfogadtatás jelenti a munkánkban.
Az előző évekhez hasonlóan továbbra is megjelenik a magatartási problémák körén belül a tankötelezettség megszegése, az igazolatlan hiányzások megjelenése, de számuk folyamatosan csökkent. A harminc, ötven órát meghaladó igazolatlan hiányzás nem jellemző településünkön.
A magatartási - és teljesítményzavar, beilleszkedési zavar, mint fő problématerületek kevesebb számban jelennek meg, inkább másodlagos vagy harmadlagos problémává váltak (a jelzések száma is csökkent ehhez kapcsolhatóan)
Martfűn elmondható, hogy az igazolatlan mulasztással bíró fiatalok száma nem magas, jellemző a 10 óra alatti igazolatlan óraszámmal való hiányzás, gyakori oka a késés. A legtöbb esetben figyelmeztetéssel, alapellátásba vétellel elégséges volt eljárni.  Hatósági intézkedésre, az iskoláztatási támogatás felfüggesztésére nem került sor.
A segítés folyamata során fontos kiindulópont a megfelelő probléma-meghatározás, a valódi okok megfogalmazása. A gondozásban való szerepvállalás, a szülői felelősség erősítése, a szülői kötelezettségek és feladatok tisztázása, a szülők meglévő erőforrásainak, kompetenciájának, képességeinek pozitív irányú megerősítése alapvetően meghatározza az eredményességet.
A tervezett segítő tevékenység meghatározott szakmai szabályok betartása mellett nagy szakmai odafigyelést, komoly felelősségvállalást jelent a családsegítők számára.
Gondozási-nevelési terv elkészítésével közösen meghatározzák a célt, a feladatokat (a kapcsolódó intézményeknek is), folyamatosan kontrollálják azok teljesülését, értékelnek.
A gondozás során fontos a rendszeres kapcsolattartás, ami gyakran a család otthona.
A családlátogatások száma az elmúlt évben 152 alkalom volt.
A családlátogatás megvalósulása nehezebb feladat, mint a szolgálat helyiségében való kapcsolatfelvétel. Szükséges úgy alakítani a látogatást, hogy lehetőség szerint a szülő is és a gyermek is otthon legyen. 







A szolgáltatásaink sokrétűek. Az elsődleges probléma típusa és a besorolási kategóriák szerint a szolgálatnál megjelentek számának alakulása a következő volt:
	Anyagi
	9

	Ügyintézéshez segítségkérés
	271

	Szülő vagy család életvitele
	54

	Konfliktus
	21

	Bántalmazás
	12

	Elhanyagolás
	18

	Gyermeknevelési
	56

	Gy.int.-be való beilleszkedési nehézség
	-

	Magatartás- teljesítményzavar
	25

	Lelki-mentális
	15

	Egészségkárosodás, fogyatékosság
	27

	Kortárscsoport negatív hatása
	58

	Csavargás
	-

	Tankötelezettség elmulasztása
	3

	Összesen:
	569



A szakmai munkánk során egyértelműen megfogalmazásra kerül több probléma kezelésének nehézsége. 
A táblázat adataiból látható, hogy a szolgáltatásban megjelenéskor mi volt az elsődleges probléma. Legmagasabb számban- szinte nagy gyűjtőkategóriaként- az ügyintézésben való közreműködés jelent meg. Ezt követi a kortárscsoport negatív hatása, a gyermeknevelési és az életviteli probléma.
Mivel ebben a szolgáltatásban jelenik meg elsődlegesen a gyermek, így jellemzően megjelenik a magatartás- és teljesítményzavar. Még mindig magas a konfliktus elsődleges megjelenésének száma.
 A tapasztalataink alapján kijelenthető, hogy az ismertnél jelentősebb számban van jelen a családok életében a konfliktus és az agresszió, de nem jut el a szolgáltatáshoz, intézményhez, vagy ha igen nem mindig bizonyítható (sok esetben később derül ki a segítő folyamat során).
Leggyakrabban a kapcsolattartási, gyermekelhelyezési esetek kapcsán szembesülünk a családon belüli konfliktusokkal, a „meg nem értés” helyzeteivel.

Az anyagi probléma megjelenési számának csökkenése tapasztalható, ennek oka elsődlegesen a szolgáltatási feladatok átrendeződése (elsődlegesen a családsegítésben lévő esetek sajátossága). A probléma jelen van, de másodlagosan.
Nem csak az önkormányzat által biztosított támogatások, hanem más szervek által igényelhető támogatásokhoz való hozzájutáshoz is több segítséget nyújtottunk. Jellemző az ellátások igényléséhez nyújtott segítség, (árvaellátás, özvegyi nyugdíj, rehabilitációs ellátás stb.) közreműködés. Ezek kapcsolódnak anyagi nehézségekhez, de elsődlegesen az ügyintézéshez kerül besorolásra. 
Jellemző volt a szolgáltatási hátralékok ügyében való megkeresésünk és segítségkérés. Továbbra is több esetben fordultak hozzánk bírósági eljárásokhoz kapcsolódó ügyintézési kérésekkel.
Szolgálatunk a szociális ügyekkel foglalkozó hatósággal egy helyen (egy folyosón) működik, így több esetben tovább irányító szerepünk van. Jellemzően a támogatások igénylésével kapcsolatos segítségnyújtás egyéb problématípushoz kapcsolódóan jelent meg.
A problémák meghatározásánál mindig mérlegelni szükséges, hogy az adott helyzetben melyik a fajsúlyosabb. Egyre gyakoribb a több probléma együttes előfordulása.

A feladatellátás során alkalmazott módszerek alapján a forgalom alakulása

	Módszer megnevezése
	Szakmai tevékenység halmozott száma
	Szolgáltatásban részesülők száma

	Segítő beszélgetés
	                467
	90

	Ügyintézés
	271
	101

	Információ nyújtása
	150
	63

	Tanácsadás
	100
	47

	Szolgáltatás közvetítése
	13
	19

	Kríziskezelés
	5
	5

	Családlátogatás
	152
	80

	Adományközvetítés
	87
	141

	
Összesen:
	
1245
	
546





Az esetkezelés jellegét elemezve megállapítható, hogy gyakran alkalmazott módszer, azaz szükségszerű a segítő beszélgetés. Ez a módszer segíti a probléma felismerését, megértését, a megoldási lehetőségek feltárását, magát az intervenciót és magába foglalja a mentális gondozást, a nehéz helyzetek feldolgozását is. A módszer több időt igénylő, alapos felkészülést elváró.
Az ügyintézések bürokratikus rendszerében való eligazodás sok kliens számára nehézkes.  A boldogulás elősegítése, a tájékozottság érdekében rendszeres az esetkezelések során az információk nyújtása. A változások követése nehéz sok ember számára.
Az előző évekhez hasonlóan gyakori probléma az önálló érdekérvényesítés és képviselet hiánya, az alacsony önértékelés. Igyekszünk adekvát információkkal segíteni az eligazodást és a lehetőségek megismerését, bár sokszor nekünk is nagy erőfeszítést jelent a változások követése.
A megjelenő problémák egyre inkább összetettek, több szakterület együttműködését teszi szükségessé. Az információnyújtás nagyfokú tájékozottságot vár el a segítő szakembertől. Nő a speciális eljárások száma. A segítségnyújtás során elengedhetetlen a széles háttérintézményi, támogatói kapcsolatrendszer ismerete. Több esetben szükséges a konzultáció a gyermekjogi képviselővel is. 
Fontos az ingyenes jogsegély, jogi tanácsadás, amire a Család- és Gyermekjóléti Központ lehetőséget biztosít. A vizsgált időszakban öt személyt közvetítettünk a speciális szolgáltatásba.  A kliens utazással tudta igénybe venni, ami utazási költségekkel jár, de a szolgáltatás maga térítésmentes.
2018. évben településünkön fiatalkorú esetében nem rendeltek el pártfogó felügyeletet. 
Szabálysértési-, illetve büntető eljárás lefolytatására nem került sor gondozásban lévő klienssel szemben. 1 fő esetében bűncselekmény elkövetésének gyanúsítottjaként eseti megkereséssel élt a gyámhatóság.
A gondozási és szolgáltatási tevékenység mellett szervezési feladatokat is ellát szolgálatunk.
A szervezési feladatkör magába foglalja a jelzőrendszer koordinálását, preventív célú programok szervezését, illetve azokhoz való csatlakozást.

A gyermekvédelmi rendszer működésének alapelvei közé tartozik az együttműködés és a világos kommunikáció, amennyiben ez nem valósul meg, akkor a rendszer hatékony működése lehetetlenné vagy erősen akadályozottá válik. Szükséges továbbá az ellátórendszerhez kapcsolódó, tartozó szakemberek és intézmények ismerete, a kapcsolatépítés, az együttműködés formáinak kialakítása, folyamatos javítása.
A helyi szinten működő jelzőrendszer: a védőnői szolgálat, házi gyermekorvosok, háziorvosok, nevelési-oktatási intézmények, rendőrség, civil szervezetek, egyházak, személyes gondoskodást nyújtó szociális intézmények és a közvetlen lakókörnyezet. Szerepük fontos, elengedhetetlen a gyermekjóléti szolgálaton belüli esetek kezeléséhez, a hátrányos és veszélyeztetett gyermekek felkutatásához, a problémák hatékony megoldásához.

Az együttműködés megvalósulásának formái a következők voltak:
· esetmegbeszélések
· esetkonzultációk
· szakmaközi konferenciák
· esetkonferencia
· éves tanácskozás

Segítik a gyermekvédelmi tevékenységet, közreműködésükkel eredményes és teljesebb körű az információk eljuttatása a családok számára.
A jelzőrendszer hatékonysága, nagyban befolyásolja a problémák feltárásának, kezelésének eredményességét, jelzéseik segítik a helyi szintű gyermekvédelmi háló minél teljesebb kialakulását.
A jelzőrendszer jelzéseinek száma a tavalyi évhez képest minimálisan növekedett. 
Igyekszünk lehetőség szerint minden fórumot megragadni annak érdekében, hogy segítséget adjunk az észlelő-jelzőrendszeri intézmények számára a jelzések megtétele szükségességének felismeréséhez, írásban való megtételéhez. Részt vettünk oktatási intézmény tantestületi értekezletén a jelzőrendszeri szerep megerősítése érdekében.
A hivatalos jelzések számának alakulása:
	
	2016.
	2017.
	2018.

	Gyermekorvos
	1
	-
	-

	Óvoda
	1
	-
	3

	Rendőrség
	1
	3
	2

	Köznevelési intézmény
	14
	7
	7

	Védőnői szolgálat
	1
	3
	1

	Kórház
	-
	1
	1

	Környezet
	1
	4
	4

	Gyámhatóság/jegyző
	-
	-
	3

	Pártfogó felügyelői szolgálat
	-
	-
	-

	Ügyészség, bíróság
	1
	-
	-

	Szem.gond.nyújtó intézmény
	2
	-
	-

	Átmeneti gondozást biztosító
	-
	-
	-

	Összesen:
	22
	18
	21


Az éves gyermekvédelmi tanácskozáson elhangzottak alapján elmondható, hogy az intézmények igyekeznek saját hatáskörükben kezelni a problémákat és akkor jeleznek, ha úgy ítélik meg, a problémahelyzet túllép kompetenciájukon. Tapasztaljuk a bizonytalanságot és egyre gyakrabban az óvatosságot a jelzőrendszeri partnereknél. Továbbra is erőteljesen van jelen a folyamatos, személyes konzultációra való igény az intézmények részéről, a családsegítők felé. Sok esetben az egyeztető megbeszélések során sikerül olyan kimeneteket találni, ami benn tartja az eredményes problémakezelését az intézményeken belül, így nem válik indokolttá a jelzés a szolgálat felé. Elmondható, hogy az előző évhez hasonlóan nagy energiákat mozgatunk a megelőzés érdekében és elsődleges feladatunknak tartjuk, mivel a súlyos problémákat sokkal nehezebb hatékonyan kezelni. Nagy az észlelő-jelző intézmények felelőssége, mivel kereteik között töltik a gyermekek az idejük jelentős részét, ők azok, akik tapasztalják a változásokat a gyermek magatartásában, információval rendelkeznek a család életéről, belső kohéziójáról.
A másik problématerület a tankötelezettség kérdése. Ugyan a tankötelezettségi kor alacsonyabb lett, ami okozhatja a tanulni kevésbé vágyó fiatalok igazolatlan hiányzásainak csökkenését, de úgy gondolom inkább válasz a felvetésre, hogy a környező középiskolák nem élnek jelzési lehetőségükkel és kötelezettségükkel.
A jelzések és a személyes megkeresések alapján a családsegítők preventív tevékenysége, eseti esetkezelése hangsúlyossá vált a gondozásba vétellel szemben. A 2018. évben eseti esetkezelésre került sor 106 fő esetében, ami 97 családot jelentett. Az eseti esetkezelés, illetve tanácsadási forma abban az esetben jelenik meg, amikor a segítségnyújtás az első interjút követően lezárható, illetve havi szinten egy két találkozás elégséges a probléma kezeléséhez.
A gondozás során elvárás havi szinten a legalább háromszori találkozás a családdal, egyénnel.
Jogszabályi előírás alapján legalább hat alkalommal szükséges évente szakmaközi megbeszélést tartani. Szolgálatunk 2018-ben 7 alkalommal tartott szakmaközi megbeszélést a jelzőrendszeri intézményekkel.
Az esetkonferencia nagyon fontos mérföldkő a gyermekjóléti szolgáltatásban. Meghatározó a partnerség a klienssel és a segítés folyamatába bevonható intézményekkel. Célja a gyermek számára a lehető leghatékonyabb megoldás, támogatás megtalálása, a továbblépés, a célok, feladatok és felelősségek meghatározása, de nem célja a minősítés.
Esetkonferenciára 9 alkalommal került sor, 16 gyermek esetében.
Az esetkonzultáció során a hangsúly az információcserén van. Nem az összes, esetben érintett szakember van jelen, hanem csak egy-egy terület képviselője az aktuális helyzet, probléma megbeszélése érdekében. A jelzőrendszer tagjaival 71 alkalommal 150 szolgáltatásban részesülő érdekében tartottak esetkonzultációt a családsegítők. 
Az esetmegbeszélés a problémákat feltáró, megbeszélő munkaforma, amely egy adott eset ügyében az összes, érintett szakember bevonásával történik. Esetmegbeszélésre 28 alkalommal került sor, 64 szolgáltatásban részesülő érdekében.
Az esetvezetés során folyamatos az érintett intézményekkel való kapcsolattartás, egyéni konzultáció.

A szolgáltatási feladatokon túl - bár a jogszabály rendelkezése elsősorban az esetmenedzser feladataként nevesíti - hatósági tevékenységekhez kapcsolódó feladataink is voltak. 
2018-ben védelembe vételi tárgyaláson, védelembe vétel felülvizsgálati tárgyaláson is részt vettek a családsegítők, ezzel is segítséget nyújtva a hatósági eljárás lefolytatásához.
Az ügyintézéshez való segítségnyújtás során meghatározó, a polgármesteri hivatalokkal való együttműködésünk. A martfűi polgármesteri hivatal irodáival a szolgálat kapcsolata jó és folyamatos (a szociális irodával szint napi szintű), kölcsönösen segítjük egymás munkáját. 

Kapcsolatok, prevenciós lehetőségek 
Rendszeres a kapcsolat a városban működő jó néhány civil szervezettel, lehetőségeinkhez mérten támogatjuk egymás tevékenységét. 
A szolgáltatási feladatellátás során az előző évekhez hasonlóan az intézményekben működő szabadidős tevékenységekről tájékoztatást nyújtottunk, segítettük információkkal a klubokhoz, szakkörökhöz való hozzájutást. Elsősorban közvetítő szerepünk valósult meg ezen a területen.
A helyi köznevelési intézmények saját kereteiken belül is fontosnak tartják a tájékoztatási és a megelőző tevékenységet. Elképzeléseink összhangban vannak. A megvalósításra a szolgálat elsősorban közvetítői, tájékoztató szerepet vállalt fel. Az intézmények által szervezett megelőző tevékenységek értékelését a szakmaközi megbeszélések alkalmával valósítottuk meg. 
A fiatalok szórakozási lehetőségeinek meghatározó centruma a helyi Művelődési Központ és Könyvtár.
A művelődési központ havi programjairól nyilvántartást vezetünk. Színvonalas rendezvényeikre rendszeresen irányítunk fiatalokat, szülőket. Részt vesznek szakmai megbeszéléseinken, tanácskozásainkon is. 
Partnereink évről-évre a nyári napközi lebonyolításában, helyszínt biztosítva és színes programjaikkal gazdagítva a napközis programokat.
A nyári napközi biztosításában további partnerünk a helyi általános iskola. Programokkal, egész napos szakmai felügyelettel segítik mindazon szülőket, kik elfoglaltságuk, foglalkoztatásuk miatt nem tudják gyermekeik felügyeletét megoldani.
2018. évben 186 fő alsó tagozatos gyermek szüleit szólítottuk meg, akik közül 21 gyermek számára igényeltek nyári napközit.
Ismételt, prevenciós tevékenységünk volt a 2018. évben a helyi középiskolában tartott pályaorientációs csoportfoglalkozásunk, konzultációnk  a 10. a osztályban 3 alkalommal 28 fő tanuló számára.
A pályaorientációs konzultáció célja az volt, hogy a fiatalok egy átfogó képet kapjanak arról, hogy érdeklődési irányuknak megfelelő pályát választottak-e, továbbtanulás szempontjából milyen lehetőségeik vannak, illetve szituációs gyakorlaton keresztül kipróbálhatták magukat egy állásinterjún, mint álláskereső.


Karitatív tevékenység
Folyamatosan keressük a kapcsolatot egyházaink képviselőivel. A természetbeni támogatásokban való közreműködésben kicsit a háttérbe szorult szolgálatunk az utóbbi években. Működtetjük ruharaktárunkat, de forgalma inkább egy kis lakossági körre korlátozódik, felajánlásaink esetlegesek, nem szervezettek. Szükség esetén felvettük a kapcsolatot a rászorultak adományozása ügyében a Máltai Szeretetszolgálat helyi kis közösségének vezetőjével. Karitatív tevékenységük meghatározó az adományozás területén, lelkiismeretes hozzáállásuk fontos a családok támogatásában.
Az év végén immár rendhagyó módon megszólította szolgálatunkat a katolikus egyház és közreműködésünket kérte nehéz sorsú gyerekes családok megkereséséhez. Számukra élelmiszercsomagot állítottak össze.
Évről évre megkeres bennünket egy anonimitást kérő helyi vállalkozó, aki pénz támogatást ajánl fel az önkormányzatnak, amelyet a család –és gyermekjóléti szolgálat és az önkormányzat szociális ügyintézője közreműködésével eljuttatunk a rászorulóknak. A múlt évben 10 fő részesült a támogatásból.
Szintén évről évre megkeres bennünket egy anonimitást kérő helyi vállalkozó, aki személyre szabottan játékkal támogatja a nehéz körülmények között élő gyermekeket. Segítségére volt ebben egy szintén anonimitást kérő baráti család. 
Szolgálatunk segítséget nyújtott a rászorultak kiválasztásában és az játék adomány eljuttatásában is. 2018. évben 12 gyermek részesült ebben a támogatásban.
Az MHS-Humán Kft. felkereste intézményünket és kérte közreműködésünket 12 család kiválasztásában, felajánlása során a családok tartós élelmiszer csomagban részesültek.
Minden decemberben közreműködő szervezői vagyunk a nagycsaládosok ünnepének, amely önálló rendezvénnyé nőtte ki magát. A tavalyi évben 15 család számára nyújtott az önkormányzat támogatást, vendéglátást és boldog pillanatokat, melynek mi is részesei lehettünk.
Az év zárásakor részt vettünk az önkormányzat által szervezett városi rendezvényen és programokon. A konyhai dolgozókkal karöltve, a karácsonyi étel és a sült alma elkészítésében, osztásában működtünk közre, és vállaltunk együttműködést a civil szervezetekkel. 
Működésünk során törekszünk jó kapcsolatot ápolni valamennyi intézménnyel és szervezettel.
Szakmai tevékenységünk elemzésekor és értékelésekor megállapítható, hogy továbbra is kevés a rendelkezésünkre álló háttérintézmény és szolgáltatás. A speciális szolgáltatások még nagyobb óraszámban való biztosítását indokolnák összetett eseteink. A problémaspecifikus szakemberek száma alacsony, a működők leterheltek, szolgáltatásukat várólista jellemzi. Nem elégséges a korai fejlesztések szakmai megvalósulása kisgyermekkorban. Ezek a hiányosságok, nehézségek meghatározzák eredményességünket.
Szakmai munkánk támogatásánál fontos lenne a régi módszertani intézmények mintájára kialakított új, szakmai támogató intézmények megyei szinten, megyeszékhelyen való működtetése, szolgáltatásközeli biztosítása. A családsegítők sokszor magukra maradnak, a szolgáltatások, szakemberek hiánya miatt egyre gyakrabban hiteltelenné válhatnak és megkérdőjeleződhet létjogosultságuk az eredménytelenség okán.
Az alulfinanszírozottság miatt szűkülnek mindazon lehetőségek, melyek megerősítenék és támogatnák munkánkat. Egyre inkább megfizethetetlenné válik szakmai konferencián való részvételünk (a részvételi díj és utiköltség magas díja). A szakmai tapasztalatcserére, egyes intézmények felkeresésére minimális lehetőségünk van. 
A hozzánk forduló kliensek azonnali eredményeket és támogatást várnak. Gyakran fusztrációjuk, inkompetenciájuk miatt támadásuk céltáblája a velük közvetlen kapcsolatban álló segítő szakember.
Ennek ellenére Család- és Gyermekjóléti Szolgálatunk szakemberei továbbra is szakmailag és emberileg odaforduló, sokirányú, egyre gyakrabban mentálisan erőt próbáló tevékenységüket lelkiismeretesen végzik. A rendelkezésünkre álló eszközrendszer maximális kihasználásával törekszünk feladataink elvégzésére, szolgáltatásaink színvonalának megőrzésére, lehetőség szerinti javítására. A családsegítők munkájukat továbbra is autonóm módon, megfelelő szakértelemmel, nagy hivatástudattal és elkötelezettséggel végzik.


1. A gyermekek napközbeni ellátásának biztosítása

A Játékvár Óvoda és Bölcsőde önálló jogi személy, részben önálló gazdálkodói jogkörrel rendelkezik. Az intézmény többcélú – köznevelési és szociális feladatot lát el.

Az intézmény szerkezeti felépítése:
Székhely óvoda:	Munkácsy úti Óvoda Martfű, Munkácsy út 79.       75 fh
			                                       2018. november 1-től           95 fh
2018. szeptember 1-től 4 óvodai csoporttal működött, majd 2019. január 1-től az ügyintézés és egy óvodai csoport átköltözött a Bata út 4/a 
épületbe.
Tagintézményei:
Óvodák:	Kossuth úti Óvoda Martfű, Kossuth út 22-24.	75 fh
                                                               2018.november 1-től          95 fh
			Május 1 úti Óvoda Martfű, Május 1 út 19.		40 fh
2018. szeptember 1-től megszűnt. Az átalakítás után a Bölcsődei Intézményegység költözött az épületbe. A két óvodai csoportot a Munkácsy úti székhely óvoda és a Kossuth úti Tagóvoda fogadta be.
Intézményegység:	Bölcsőde Martfű, Bata út 4/a	    2018. okt.31-ig        34 fh
			                Martfű, Május 1 út 19. 2018. nov. 1-től     40 fh
Fentiekből is kitűnik, hogy a 2018-as év igen mozgalmas volt a Játékvár Óvoda és Bölcsőde életében. A többszöri csoport áthelyezést, a költözködést azonban a gyermekek és a családok is nagyon jól viselték, ezekből a gyermekvédelem körébe tartozó probléma nem alakult ki.

Az intézmény működési köre: 
Martfű város közigazgatási területe és vonzáskörzete.
Bölcsőde:
A volt Május 1 úti Tagóvoda épületét átalakították, és 2018. november 1-től a bölcsődés korú gyermekek és a kisgyermeknevelők vehették birtokukba a modern intézményt.
Gyermek létszámadatok:
3 bölcsődei csoport: 34 férőhely (2018. október 31-ig), 40 férőhely (2018. november 1-től).
A bölcsőde ugyan nem köznevelési intézmény, de a gyermekek veszélyeztetettségének észlelésénél elsődleges intézmény, így gyermekvédelmi szempontból azok vonatkoznak rá, mint az óvodára.
A kormány 328/2011.évi (XII.29) rendeletében 2015 szeptemberétől vezette be a bölcsődei és óvodai ingyenes étkeztetést. A rendelet alapján a bölcsődében a következőképpen alakult az étkeztetés.
Bölcsődei létszámadatok az étkezési kedvezményre vonatkoztatva:
	
	2017. dec. 31-én 
	2018. dec. 31-én

	Bölcsődei összlétszám
	30 fő
	35 fő

	Rendszeres gyv.-i kedvezmény
	3 fő
	2 fő

	Nagycsaládosok száma
	5 fő
	9 fő

	Jövedelem alapján
	12 fő
	13 fő

	Ingyen étkezők
	20 fő
	24 fő

	Térítési díjat fizet
	10 fő
	11 fő

	Tartós beteg
	-
	-

	Hátrányos helyzetű gyermek
	-
	-

	Halmozottan hátrányos gyermek
	-
	-

	Veszélyeztetett gyermek
	-
	-

	Családba kihelyezett gyermek
	-
	-

Felnőtt létszámadatok:
Bölcsődevezető: 			1 fő
Kisgyermeknevelő száma:		6 fő
Bölcsődei dajka:			2 fő			
Technikai személyzet száma:		2 fő
(szakács, konyhalány) 
Bölcsődei ügyintéző:			1 fő
						
Tárgyi feltételek:
· A tárgyi feltételek megfelelnek a törvényi előírásoknak. Két gondozási egységben 3 csoport került kialakításra az épületben. 
· A bútorzat – a gyermekek életkorának megfelelő, a felújítás alkalmával megújult, mely a pedagógiai célok megvalósítását is segíti. 
· A játékok – a fenntartó, szülői segítséggel, alapítványi pénzből biztosítottak. Az udvari játékok cseréje befejeződött. Az udvar folyamatos rendezése, kialakítása a tavasz folyamán elkezdődött, a sövényültetés ősszel valósul meg.

· A bölcsődében befejező konyha működik. 2013. januártól az Önkormányzat által fenntartott Martfű Város Önkormányzata Gyermekjóléti és Szociális Szolgáltató Központ főzőkonyhája biztosítja a napi négyszeri étkeztetést (reggeli, tízórai, ebéd, uzsonna) A kiszállított nyersanyagból saját, modern gépekkel felszerelt főzőkonyhánkon kerül elkészítésre a gyermekek számára az étel.

Szakmai feladatok:
A bölcsődében az Országos Alapprogram, - 6/2016.(III.24) EMMI rendelet - valamint az elfogadott szakmai program alapján végzik a kisgyermekek ellátását.
A bölcsődei nevelés középpontjában a kisgyermek és közvetett módon a kisgyermeket nevelő családok állnak. Az Alapprogram a családra, mint komplex rendszerre tekint, melynek értelmében nem csak a kisgyermek nevelését-gondozását, hanem az egész család támogatását célozza meg.
A bölcsőde feladata:
A bölcsőde a gyermekek napközbeni ellátását biztosító, gyermekjóléti alapellátás.
Feladata a 3 éven aluli gyermekek nevelése, gondozása, harmonikus testi, szellemi fejlődésének elősegítése az életkori és egyéni sajátosságok figyelembevételével.
Célja:
A családban nevelkedő gyermekek nappali felügyelete, nevelése, gondozása, napközbeni ellátás keretében.
Az intézmény szakmailag preferált céljai:
I. A bölcsődés korú gyermekek fejlődésének elősegítése
1. A családok támogatása, annak erősségeire építve a szülői kompetencia fejlesztése
2. Egészségvédelem, az egészséges életmód megalapozása
3. Az érzelmi és társas kompetenciák fejlesztése
4. A megismerési folyamatok fejlődésének segítése
II. A bölcsődei élet megszervezése
1. „Saját kisgyermeknevelő”- rendszer működtetése
2. Gyermekcsoportok szervezése
3. Tárgyi feltételek
4. Napirend megszervezése a gyerekek életkorának, egyéni sajátosságainak és az évszakoknak megfelelően
5. Családlátogatás a gyermekek bölcsődébe kerülése előtt
6. Beszoktatás. Lehetőség szerint két hetes anyás beszoktatás
7. Rendszeres kapcsolattartás a szülőkkel
8. Szülői értekezlet
9. Indirekt kapcsolattartási formák (honlap, írásbeli tájékoztatók, hirdetőtáblák)

III. A bölcsődei nevelés-gondozás főbb helyzetei
1. Gondozási műveletek (étkezés, etetés, öltözködés, öltöztetés stb.)
2. Játék tevékenység főbb helyzeteinek biztosítása (hely, idő, tárgyi feltételek).

Bölcsődénkben nagyon fontos feladat a gyermekvédelem, melynek területén az alábbi problémákkal találkozunk:
· nevelési problémák,
·  gyermekét egyedül nevelő szülő, problémás válás, 
· szülői felügyeleti jogok gyakorlásából adódó konfliktusok
· munkanélküliség,
· szülők leterheltsége,
· ingerszegény környezet, 
· szülők alacsony kulturáltsága,
· nehéz anyagi helyzet
· az alkalmazkodóképesség, a szocializációs alapnormák hiánya
· tolerancia beszűkülése, neveltségi szint csökkenése.

A problémák megoldásában igyekszünk segítséget nyújtani:
· szülői kérésre szívesen adunk nevelési tanácsot
· szeretettel, nagyobb odafigyeléssel próbáljuk enyhíteni a hiányosságokat
· magatartászavaroknál fokozottan alkalmazzuk az egyéni bánásmód elvét
· szükség esetén szakemberhez irányítjuk a családot
· szakkönyveket ajánlunk
· a problémákról, és azok kezeléséről írásos dokumentációt vezetünk
(fejlődési napló, fejlődési tábla, percentil tábla, csoportnapló, üzenő füzet).
Az esetek többségében hatékonynak érezzük a munkánkat. A megbeszélés és kölcsönösség elvét követve próbálunk a szülővel együttműködni. A vizsgált időszakban azt tapasztaltuk, hogy a problémával küzdő szülők egyre ritkábban és nehezebben kérnek segítséget, tanácsot.
Nagyon hasznosnak tartjuk a Gyermekjóléti Szolgálat által szervezett megbeszéléseket, esetkonferenciákat, szakmaközi megbeszéléseket. Itt megoldási javaslatokat és lehetőségeket is kapunk a problémák megoldásához, betekinthetünk más intézmények gyermekvédelmi tevékenységébe. 
Az elmúlt évben kirívó esetünk nem volt. Három gyermek részesült rendszeres gyermekvédelmi kedvezményben. A Gyermekjóléti és Szociális Szolgáltató Központ javaslatára vettünk fel két kisgyermeket.
A nevelési év kezdetekor szülői értekezletet tartunk, melyen teljes körű tájékoztatást nyújtunk a gyermekvédelmi tevékenységünkről, valamint arról, hogyan vehetik igénybe a törvény nyújtotta kedvezményeket.
Felvételkor minden szülővel megállapodást kötünk a bölcsődei ellátás feltételeiről és az általunk nyújtott szolgáltatás lehetőségeiről.
A törvényben előírt jelzési kötelezettségünknek év közben több módon is eleget teszünk, a felmerült probléma szerint.
A bölcsőde megkezdése előtt minden gyermeket meglátogatunk az otthonában.
Azt tapasztaljuk, hogy a családok szociális körülményei általában jók, de egyre több családnál jelenik meg a szegénység, a megélhetési gondok miatt háttérbe szorul a gyermeknevelés. A gyerekek zaklatottabbak, toleranciájuk beszűkült. Csökkent a neveltségi szintjük, nőtt a kiemelt figyelmet igénylő gyermekek száma.
A bölcsődei ellátás a gyermekjóléti alapellátás része, a gyermekvédelem a munkakörhöz kapcsolódik. Intézményünkben a gyermekvédelmi feladatokat a bölcsődevezető koordinálja. A gyermekvédelmi munka fő feladata a prevenció, a segítségnyújtás. Ez a feladat minden kisgyermeknevelő feladatkörébe beletartozik.
Az esetek többségében hatékonynak érezzük a munkánkat. A megbeszélés és kölcsönösség elvét követve próbálunk a szülővel együttműködni.

Óvodák:

Óvodáink sajátos feladata a gyermekvédelem
A gyermekek sorsával való törődés természetes része nevelőmunkánknak. Nevelőtestületünk tagjai figyelemmel kísérik óvodásaink családi körülményeit, s a gondokon a gyermekvédelmi felelősökkel együtt szakemberek bevonásával igyekeznek segíteni.
A hátrányos és halmozottan hátrányos gyermekek meghatározását 2013. szeptember 01-től érvénybe lépő törvény szabályozza. Ennek köszönhető, hogy aránylag kevés az ilyen státuszban lévő gyermekek száma az intézményben. A hátrányos helyzet elsősorban az anyagi okokból adódik, amely kiegészül a szülők alacsony iskolázottságával, a nem megfelelő lakásviszonyokkal, megromlott családi kapcsolatokkal, és a nevelési hiányosságok miatti hátrányos helyzettel. 2015 szeptemberétől a kormány 328/2011. évi (XII.29.) rendeletében meghatározta a bölcsődei és óvodai térítésmentes étkezés jogcímeit. Ennek és a megemelkedett legkisebb kötelező munkabér eredménye, hogy intézményünkben is magas a térítés nélkül étkező gyermekek száma (133 fő – 2017. december 31-i adat, 134 fő – 2018. december 31-i adat).
Számon tartjuk a három - vagy többgyermekes családokban élő gyermekeket, valamint az elvált, vagy gyermekét egyedül nevelő szülők gyermekeit és az egészségügyi okok miatt hátrányban lévő gyermekeket. 
Együttműködünk a Gyermekjóléti és Szociális Szolgáltató Központtal, a Jász-Nagykun-Szolnok Megyei Kormányhivatal Szolnoki Járási Hivatal Martfű Kirendeltsége Gyámügyi Osztállyal.

Intézményünkben a 2013. szeptember 1-től a Gyvt. 67§ alapján hátrányosnak, halmozottan hátrányosnak tekintjük azt a gyermeket, akinek a családjában az alábbiak figyelhetők meg:
„67/A. § (1) Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:
[bookmark: pr1051]a) a szülő vagy a családba fogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családba fogadó gyámról - önkéntes nyilatkozata alapján - megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,
[bookmark: pr1052]b) a szülő vagy a családba fogadó gyám alacsony foglalkoztatottsága, ha a gyermeket nevelő szülők bármelyikéről vagy a családba fogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,
[bookmark: pr1053]c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

[bookmark: pr1054](2) Halmozottan hátrányos helyzetű
[bookmark: pr1055]a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)-c) pontjaiban meghatározott körülmények közül legalább kettő fennáll,
[bookmark: pr1056]b) a nevelésbe vett gyermek,
[bookmark: pr1057]c) az utógondozói ellátásban részesülő és tanulói vagy hallgatói jogviszonyban álló fiatal felnőtt.
[bookmark: pr1058](3) A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre - külön döntésben, a rendszeres gyermekvédelmi kedvezményre való jogosultsággal egyező időtartamra - megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.
[bookmark: pr1059]Veszélyeztetettség: olyan – a gyermek vagy más személy által tanúsított – magatartás, mulasztás vagy körülmény következtében kialakult állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza. Veszélyeztetett az is, akit a jegyző védelembe vett.
Ebben az évben a statisztikai adatok alapján intézményünk óvodáiban 2 főre csökkent a veszélyeztetett, védelembe vett gyermekek száma, a sikeres segítségnyújtásnak, együttműködésnek köszönhetően.
A veszélyeztetettség leggyakoribb oka a problémás válás, gyermekláthatás akadályozása, higiéniás és életvezetési problémák, és az ezekből adódó érzelmi, pszichikai megterhelés volt az elmúlt években.
A 2018. évben 1 fő hátrányos helyzetű gyermek esetében felmerülő, és általában a veszélyeztetett gyermekeket érintő problémák sokkal összetettebbek, súlyosabbak voltak az eddig tapasztaltaknál, ezért nagyobb figyelmet igényeltek az óvodapedagógusoktól és a jelzőrendszeri tagoktól.

Az évre visszatekintve, új kihívást jelentett a huzamosabb ideig (nem ritkán hónapokig) tartó, és újra felbukkanó fejtetvesség. A közös megoldás keresése közben nagy gondot fordítottak az adott gyermek óvónői az igazolások beszerzésére, és hogy ne nyúljon hosszúra a kezelés miatti hiányzás ideje. A Védőnői Szolgálattal és a Gyermekjóléti és Szociális Szolgáltató Központtal történő összehangolt együttműködéssel sikerült megszüntetni ezt a helyzetet is.

Megnőtt a problémás válások miatt kialakuló, gyermek elhelyezéssel kapcsolatos vitás ügyek száma. Ezek a helyzetek nagy körültekintést, tapintatot és odafigyelést igényeltek. Több eset konkrét jogi ismereteket is igényelt, így több esetben a GYSZSZK –val napi kapcsolattartásban voltunk, illetve néhány alkalommal kértük a gyermekjogi képviselő segítségét az esetek értelmezésében. Előfordult, hogy a vitás felek moderátori szerepet is elvártak volna az óvodától. Pártatlanságukat megőrizve, a gyermekek érdekeit előtérbe helyezve, megértéssel, segítségadással próbáltuk megoldani ezeket a különleges helyzeteket az óvónők, szakemberek közreműködésével. 
Ilyen új szakember, a szociális segítő kezdte meg munkáját az intézményünkben. 
„2018. szeptember 1-től a Gyvt. 40/A. § (2) ag) pontja értelmében a család- és gyermekjóléti központ az általános szolgáltatási feladatain túl a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt, amelynek keretében óvodai és iskolai szociális segítő tevékenységet biztosít.
Az óvodai és iskolai szociális segítő szolgáltatás a gyermek veszélyeztetettségének megelőzése érdekében a szociális segítő munka eszközeivel támogatást nyújt a köznevelési intézménybe járó gyermeknek, a gyermek családjának és a köznevelési intézmény pedagógusainak.
Az óvodai és iskolai szociális segítő egyéni, csoportos és közösségi szociális munkát végez, valamint gyermek- és ifjúságvédelmi feladatokat lát el. 

Ennek keretében segíti:
a) a gyermeket a korának megfelelő nevelésbe és oktatásba való beilleszkedéséhez, valamint tanulmányi kötelezettségei teljesítéséhez szükséges kompetenciái fejlesztésében,
b) a gyermeket a tanulmányi előmeneteléhez, későbbi munkavállalásához kapcsolódó lehetőségei kibontakozásában,
c) a gyermek tanulmányi kötelezettségeinek teljesítését akadályozó tényezők észlelését és feltárását,
d) a gyermek családját a gyermek óvodai és iskolai életét érintő kérdésekben, valamint nevelési problémák esetén a gyermeket és a családot a közöttük lévő konfliktus feloldásában,
e) prevenciós eszközök alkalmazásával a gyermek veszélyeztetettségének kiszűrését és
f) a jelzőrendszer működését.
Ha a köznevelési intézmény foglalkoztat gyermek- és ifjúságvédelmi felelőst, az intézményt érintő gyermekvédelmi feladatokat az óvodai és iskolai szociális segítő a gyermek- és ifjúságvédelmi felelőssel együttműködésben látja el.
Az óvodai és iskolai szociális segítő szolgáltatás nyújtása a miniszter által jóváhagyott módszertan alapján folyik.”
Intézményünkkel a szociális segítő felvette a kapcsolatot, együttműködési megállapodásban rögzítve az alapfeladatokat. A beszámolási időszakban a szociális segítő feladatköre, feladatainak ütemezése folyamatos konzultációt igényel. 

2018 szeptemberéig magas volt az SNI és BTMN gyermekek száma. 2 gyermek beilleszkedési, tanulási, magatartási nehézséggel (BTMN) küzdött, 6 gyermek pedig a sajátos nevelési igényét (SNI) figyelembe véve, fejlesztést kapott. Két gyermek autizmus spektrumzavar, egy gyermek beszédfogyatékosság, egy gyermek beszéd és mozgásfogyatékosság, egy mozgásfogyatékosság, és egy gyermek magatartászavar miatt szorult a szakemberek és óvodapedagógusok fejlesztésére.  A különleges bánásmódot igénylő gyermekek fejlesztése, integrálása az óvodában folyó nevelésünk fontos feladata. Óvodapedagógusaink kiemelt figyelmet fordítottak a fejlesztő szakemberekkel együttműködve, az SNI-s és BTMN-s gyermekek fejlesztésére, és a csoportba történő integrálásukra. Ez a folyamat nagy kihívást jelentett, mert minden különleges bánásmódot igénylő gyermeknek egyéni módszereket és eszközöket szükséges alkalmazni a kiegyensúlyozott fejlődésük biztosításához. 
Alapelvünk:
· Az egyéni bánásmód, a tapintatos személyes kapcsolattartás.
· A gyermekvédelmi munka fő feladata a prevenció, a segítségnyújtás. Ez a feladat minden óvónő feladatkörébe beletartozik.
· Óvodáinkban gyermekvédelmi felelősök koordinálják a gyermekvédelmi munkát. Munkájukat segítik a védőnők, a gyermekorvosok, valamint a Gyermekjóléti és Szociális Szolgáltató Központ munkatársai.

Céljaink:

· A 3 éves kortól kötelező óvodáztatás, kiemelt figyelemmel a hátrányos és veszélyeztetett gyermekek beóvodázására és rendszeres egész napos óvodai ellátás biztosítására. 
· Olyan bensőséges, a szülők és a gyermekek tiszteletére épülő kapcsolat megteremtése, amely lehetővé teszi a problémák szégyenkezés nélküli, nyílt feltárását és a felmerült okok megszüntetésére irányuló tevékenységeket.
· Feltárni mindazon körülményeket, amelyek a gyermekek fejlődését hátrányosan befolyásolják, veszélyeztetik.

Feladataink:

· Biztosítani a gyermekeket megillető jogok érvényesülését az óvodában, szükség esetén védő, óvó intézkedésekre javaslatot tenni.
· A gyermekeket és családjukat a lehetőségekhez képest minél jobban megismerni.
· Az egyéni lemaradásokat csökkenteni, a tehetséggondozást megvalósítani, illetve elősegíteni.
· Az óvodán belüli szociális szolgáltatások megszervezésében közreműködni.
· Az egészségügyi szűrővizsgálatok lebonyolításában részt venni, a szűrést szükség esetén, soron kívül javasolni.
· A rendszeres óvodalátogatást figyelemmel kísérni, szükség esetén jelezni a hiányzást.
· Minden rendelkezésre álló eszközzel segíteni a gyermek családban történő felnevelését.
· A szülőkkel való együttműködő kapcsolat kialakítása, a szülői szerep eredményesebb betöltésének elősegítése.
· A szülők megismertetése a helyi társadalom gyermekvédelmi rendszerében érintett szervekkel, szükség esetén a kapcsolatfelvétel segítése.
· A prevenció minden gyermekre való kiterjesztése.
· Folyamatos kapcsolattartás az óvodai gyermekvédelmi felelőssel.
· A titoktartási kötelezettség betartása minden, családot érintő kérdésben.
· A gyermekvédelem olyan pedagógus kompetenciát igényel a gyermekekkel foglalkozó óvodapedagógusoktól, hogy ismerjék a velük kapcsolatban álló gyermekeket, a rájuk ható tényezőket, és segítsék elő a lelki traumák feldolgozását.
· Segítségnyújtás a hátrányok enyhítésére.
· A családi nevelés hibáiból, hiányából eredő hátrányok enyhítése az óvodai nevelés keretein belül.
· A szülők gyermekük nevelése iránt tanúsított felelősségének erősítése. 
· A szülőkkel való kapcsolatfelvétel, együttműködésre ösztönzés.
· A prevenció, a segítségnyújtás, a megértés, a támaszadás.
· Az új óvodások befogadásának és beilleszkedésének segítése.
· A rendszeres óvodalátogatást figyelemmel kísérjük.
· Szoros kapcsolat fenntartása a Gyermekjóléti és Szociális Szolgáltató Központtal, a gyermekorvosokkal, védőnőkkel, az iskolai gyermekvédelmi felelősökkel.
· Szakemberek segítségének igénybevétele a problémák megoldására.
· Továbbképzéseken való részvétel, az ott hallott új információk beépítése a munkánkba.

Intézményünkben tagóvodánként gyermekvédelmi felelősök fogják össze a gyermekvédelmi tevékenységet. Mindhárman végeztek gyermekvédelmi tanfolyamot. A gyermekek védelméről és a gyámügyi igazgatásról szóló törvény kiemeli az oktatási intézmények gyermekvédelmi feladatait, kapcsolatrendszerét.

Céljaink elérése érdekébe feladataink a következők:

Általános feladatok:
· Összehangolni a gyermekvédelmi tevékenységet az óvodában dolgozó óvónők között.
· A hátrányos helyzetű és veszélyeztetett gyermekek felmérése az óvodapedagógusok közreműködésével: nyilvántartásba vétel, a hátrányos helyzet és a veszélyeztetettség súlyosságának mérlegelése. 
· Szükség esetén javaslattétel a további teendőkhöz.
· Feljegyezni a nyilvántartásba, a gyermekekkel, illetve a családdal kapcsolatos intézkedéseket és azok eredményeit.
· Folyamatosan ellenőrizni a nyilvántartásba vétel, illetve a megszüntetés okait.

A megelőzés feladatai:
· A gyermeki-szülői jogok megismertetése és érvényesítése az óvodában.
· Rendszeres kapcsolattartás a gyermek szüleivel.
· Biztonságos, egészséges óvodai környezet megteremtése.
· Együttműködés a gyermekvédelemben partnereinkkel.
· Egészségügyi szűrővizsgálatok biztosítása (pl. ortopédiai szűrés, lisztérzékenységi szűrés iskolába lépés előtt).

A feltárás feladatai:
· A veszélyeztetettség, hátrányos helyzet tüneteinek felismerése, problémák feljegyzése.
· A tünetek okainak megkeresése.

A megszüntetés feladatai:
· Induló hátrányok csökkentése egészségvédő, mentálhigiénés programok szervezése.
· Szülők segítése a szülői szerep eredményesebb betöltéséhez.
· A gyermek szociális helyzetének lehetőség szerinti javítása.
· Segítő szakemberek igénybevétele a problémák típusának megfelelően.
· Együttműködés konkrét esetekben a segítőkkel, jelzőrendszer működtetése.

Gyermekvédelem hatékonyságát segítő tevékenységek:
· Szülők részére fórum, előadások szervezése.
· Szülőkkel való kapcsolattartás egyéni helyzetnek megfelelő formában.
· Kapcsolattartás gyermekvédelmi partnereinkkel.
· Személyiségfejlesztő tréning az óvoda alkalmazottainak.
· Logopédiai ellátás (kistérségi feladatellátás keretében).
· Nevelési tanácsadás, iskolaérettségi vizsgálat (kistérségi feladatellátás keretében).
· Egyéni fejlettségi lapon egyénre szóló tervezés.
· Fejlesztési lapok vezetése.


Gyermekvédelmi felelősök feladatai:

Felderítő, megelőző munka
Már beiratkozás előtt a gyermekvédelmi felelősök felveszik a kapcsolatot a védőnőkkel, tájékozódnak a gyermekek helyzetéről, feltárják a problémás eseteket. Szükség esetén az óvodába bekerülés előtt az óvodapedagógusokkal együtt meglátogatják a családot. Segítséget adnak a szülőknek, hogy milyen támogatásra számíthatnak. A már óvodában lévő gyermekek megváltozott körülményeiről az óvodapedagógusok tájékoztatják a gyermekvédelmi felelősöket és közösen döntenek, hogy milyen segítséget tudnak ajánlani a családnak. A megtett javaslatok után a gyermekvédelmi felelős figyelemmel kíséri, hogy a segítség elérte-e célját.

Nyilvántartás vezetése 
A veszélyeztetett, hátrányos, halmozottan hátrányos helyzetű gyermekekről, egyeztetés a Jász-Nagykun-Szolnok Megyei Kormányhivatal Szolnoki Járási Hivatal Martfű Kirendeltsége Gyámügyi Osztály szakembereivel, valamint a Gyermekvédelmi és Szociális Szolgáltató Központtal. A nyilvántartásba kerülnek be a tett intézkedések, illetve a hivatal előadóival egyeztetve a kapott támogatások, segítési formák.  

Támogatások indítványozása, kérése
A szülők az óvodapedagógusok tájékoztatása és javaslata alapján egyéni kérelemmel fordulnak a Gyermekjóléti és Szociális Szolgáltató Központ család-és gyermekjóléti szolgáltatást nyújtó családgondozóihoz. Ezen a téren a tájékoztatás, információ adás a gyermekvédelmi felelősök feladata. A gyermekvédelmi felelősök és az óvodapedagógusok is élnek kérelemmel, ha ennek szükségét látják a gyermek érdekében. A gyermekvédelmi felelősök figyelemmel kísérik a megfelelő fórumokkal együtt, hogy az óvodai élet, az óvodából iskolába menő gyermekek beiskolázása milyen terheket ró a családra és szükség esetén intézkedéseket tesznek.

Jelzőrendszer működtetése
A tapasztalt problémákról írásos feljegyzést nyújtunk be a Gyermekjóléti és Szociális Szolgáltató Központ munkatársaihoz, akik a törvényben meghatározott módon járnak el, intézkednek.

Koordináló tevékenység 
A gyermekvédelmi felelősöknek koordinálnia kell az óvónők - gyermekek - szülők - védőnők - bölcsőde - iskola - Gyermekjóléti és Szociális Szolgáltató Központ között. Intézményünkben a konkrét gyermekvédelmi munkát a csoportban dolgozó óvodapedagógusok végzik, ez megfelelőbb a gyermek és a család szempontjából, hiszen a gyermekekkel közvetlenül foglalkozó felnőttek gyorsabb és konkrétabb segítséget tudnak adni, mintha még más láncszemet is beiktatnánk. A koordináló tevékenységben a folyamatos információ az óvodapedagógus - gyermekvédelmi felelős - intézményvezető és tagóvoda-vezetők között nagyon fontos. 

Gyermekvédelmi munka várható eredményei:
· Az óvodás gyermek és családja nem kerül nehezebb helyzetbe.
· Minden gyermek önmagához képest fejlődik, jól érzi magát az óvodában.
· Képessé válik az iskolakezdésre.

2 tagintézményben 190 férőhelyen folyik az óvodai feladatellátás.

Felnőtt létszám adatok:
Óvodapedagógus:					17 fő
Nevelő munkát segítő és egyéb alkalmazott:		11 fő  
Gyermek létszámadatok:
	
	2017.
statisztikai adat
	2017.
december 31-ei adat
	2018.
statisztikai
adat
	2018.
december 31-ei adat

	Óvodai összlétszám

	162 fő
	160 fő
	160 fő
	162 fő

	Ingyen étkezők

	135 fő
	133 fő
	134 fő
	134 fő

	Hátrányos helyzetű gyermek

	0 fő
	0 fő
	0 fő
	0 fő

	Halmozottan hátrányos gyermek
	2 fő
	1 fő
	1 fő
	0fő

	Veszélyeztetett, védelembe vett
gyermek (alapellátás)
	5 fő
	1 fő
	1 fő
	3 fő

Tárgyi feltételek:
8 óvodai csoportban folyik a nevelő-oktató munka, 3 épületben Martfű város három részén. 
Bútorzata a gyermekek életkorának megfelelő, részben felújított, de egy része cserére szorul.
A játékok pótlása folyamatos, az udvari játékok egy része ismét felújítást igényel. Új udvari játék beszerzésére a vizsgált időszakban nem került sor. 
Gyermekétkeztetés:
2013. januártól a Martfű Város Önkormányzata Gyermekjóléti és Szociális Szolgáltató Központ főzőkonyhája, ételszállítással biztosítja a napi háromszori étkeztetést (reggeli, ebéd, uzsonna) a gyermekek számára. Az óvodákban tálalókonyhák működnek a HACCP szabályai szerint. 2007. szeptembertől biztosított a lisztérzékeny gyermekek étkeztetése. 2018 01.01-09.31-ig 1 fő tojásallergiás gyermek, 2018.09.01-től 12.31-ig egy kisgyermek tojásallergia miatt, egy gyermek tejfehérje allergia miatt kérte a különleges étkezést. Folyamatos a különleges étrend iránti igény felmérése az óvodáskorú gyermekek körében. Jogosultság esetén meghatározott térítési díj ellenében biztosítják számukra az étkezést. A gyermekétkeztetés törvényi változásai miatt bekövetkezett változásokat (több teljes kiőrlésű pékáru, kevesebb só, cukor, stb.) a gyermekek megszokták, elfogadták, amit az egészséges fejlődésük szempontjából fontos eredménynek tartunk. Továbbra is rendszeresen konzultálunk a konyha vezetőjével, észrevételeinket, javaslatainkat figyelembe véve történik a gyermekek étkeztetése.



2.Az oktatási intézményekben folyó gyermek- és ifjúságvédelmi tevékenység


E tevékenység ugyan nem tartozik az önkormányzat által biztosított személyes gondoskodást nyújtó ellátások körébe, mégis mint a jelzőrendszer egyik legfontosabb résztvevője, szükségesnek tartottuk tevékenységüket a beszámolóban ismertetni.







Martfűi József Attila Általános Iskola

(Donkó Ágnes Zsanett gyermek- és ifjúságvédelmi felelős tájékoztatója)

A gyermek és ifjúságvédelmi munka minden pedagógus feladata.
Célunk, hogy a különböző okok miatt hátránnyal induló gyerekek sokoldalúan, harmonikusan fejlődjenek. Biztosítsuk számukra az érzelmi biztonságot, az értelmi képességek egyéni és életkornak megfelelő alakítását. A gyermekvédelmi feladatok megoldásában központi szerepe van az osztályfőnököknek: jelzik a problémákat, segítenek a szülőknek a nevelési problémák és nehézségek megoldásában. Számon tartják a mulasztást, igazolatlan hiányzás esetén, illetve a tanulmányi eredmények romlásának esetén értesítik a szülőket. Segítenek a tanulóknak a beilleszkedésben, pályaválasztásban. Különös gonddal foglalkoznak a nehezen nevelhető magatartási problémákkal küzdő diákokkal. Feladatuk, hogy mielőbb felismerjék, mi húzódik a problémák hátterében. Javasolják a tanulószobát, felzárkóztató foglalkozásokon való részvételt. Fontos a prevenció a gyerekek veszélyeztetettségének megelőzése, csökkenése. 
Gyermek- és ifjúságvédelmi megbízott az intézményvezető munkáját segíti. Összefogja az iskola gyermekvédelmi munkáját, elkészíti az iskolai munkaterv gyermekvédelmi fejezetét, segíti a pedagógusokat a gyermekvédelmi munkájukban, tájékoztatja őket a gyermek- és ifjúságvédelemmel kapcsolatos rendelkezésekről Kapcsolatot tart a hivatásos gyermekvédelmi szervekkel és intézményekkel. (Gyermekjóléti és Szociális Szolgáltató Központ, Önkormányzat Gyámügyi Osztálya, Kormányhivatal Szociális és Gyámügyi Osztálya, Kormányhivatal Általános Szabálysértési Hatósága, Iskolarendőr, Iskolaorvos, Védőnő) 

1. Munkánk eredményességének érdekében szoros és jó kapcsolat kialakítására törekszünk:
· iskolaorvossal
· gyerekorvossal
· védőnővel 
· gyámhatóság munkatársaival
· családgondozókkal (más településekről is)
· fejlesztő pedagógusokkal 
· iskolarendőrrel
· iskolapszichológussal
· szociális munkással – Szajkó Zoltánnal (hetente egyszer, szerdán délelőtt)
· szurdopedagógussal
· pszichopedagógussal
· Martfűi Művelődési Központ és Könyvtárral
· Szülői Munkaközösséggel
· Szolnoki Szolgáltatási Centrum Martfűi Damjanich János Szakképző Iskolája és Kollégiumával
· Jász-Nagykun-Szolnok megyei Pedagógia Szakszolgálattal 

Tavalyi tanévhez hasonlóan tanórai feladatellátás keretében valósul meg egy szurdopedagógus, egy szomatopedagógus, egy logopédus és egy pszichopedagógus alkalmazása, akik a Liget Úti Egységes Gyógypedagógiai Módszertani Intézmény kirendelt munkatársai. 

1.1	Az iskolapszichológus munkájáról, tapasztalatairól:

Ebben a tanévben is Koczka-Kása Nikolett látja el az iskolapszichológusi feladatokat, heti 10 órában 15 gyermekkel foglalkozik. A bejelentkezés szülői kérvénnyel történik. Sok diák veszi igénybe ezt a szolgáltatást, az esetek száma folyamatosan sokasodik, emiatt nélkülözhetetlen a munkája. 

A pszichológiai megsegítésben részesülő gyermekek nagyobb százalékának nem iskolai, beilleszkedési okokból származnak problémáik, hanem a családban gyökereznek a felmerülő gondok, melyek a gyermekek tüneteiben nyilvánulnak meg. Több gyermek esetén merül fel problémaként az otthoni szülői elhanyagolás tendenciája, melyet kompenzálhat a pedagógusok érzelmi odafordulása a gyermekhez, esetlegesen a gyermek igényeihez mérten kötetlen beszélgetések, vagy egyszerűen csak a gyermek meghallgatása is segítő magatartás lehet. Több családra jellemző a keretek és szabályok felületes kezelése, így több gyermek következetlen bánásmódban részesül otthon, melyet a pedagógusok ugyancsak tudnak kompenzálni a következetes neveléssel, tanítással.

Az esetek 90%-ban családból jövő problémák vannak, és a legtöbb esetben a következő okok jelennek meg: elhanyagoló szülői magatartás, túlzott elvárás a gyerekkel szemben, túlóvó szülői magatartás. Egy tanuló esetében szükséges volt pszichiátriai megsegítés is. 
A következő félévben közösségfejlesztő osztályfőnöki órákon találkozhatnak az iskolapszichológussal a tanulók, de bármilyen közösséget érintő probléma megoldásában kérhető a segítsége, legyen az közösségépítés, vagy akár közösségfejlesztő, önismereti játék.


1.2.	A szociális munkás – Szajkó Zoltán – munkájáról:

A 2018/19-es tanév folyamán segítő munkatársként érkezett iskolánkba. Elsősorban az osztályfőnökök munkáját segíti. 
4 osztályban (8.a, 8.b, 7.a, 7.c) tartott foglalkozásai során növelte és fejlesztette a gyerekek szociális érzékenységét a Szociopoly nevű társasjáték segítségével. A 8.c és 6.b osztályokban pedig több alkalommal tartott közösségfejlesztő foglalkozásokat. Tevékenységével hozzájárult az itt dolgozó, problémamegoldásban résztvevő szakemberek (iskolapszichológus, osztályfőnökök) munkájához. 
A tanév során esetmegbeszélést szervezett egy autizmus spektrumzavarral küzdő diák beilleszkedési zavarának enyhítése céljából a szülők, az iskolavezetés, az osztályfőnök és fejlesztőpedagógus részvételével.


2. A 2018-as év problémái: 

2.1.  A diákokra vonatkozó problémák:

· diákok egymás közötti agressziója az iskolában
· tanítási órák zavarása
· verekedés (elfojtott indulatok, provokáció miatt)
· osztálytársak megalázása
· felnőttekkel szembeni tiszteletlen magatartás
· csúnya beszéd
· családi problémákból származó lelki sérülések a gyerekeknél
· a szegregátumokban élők nehéz anyagi, szociális helyzete
· viselkedésbeli, neveltetésbeli hiányosságok
· internetezés veszélyei

A tanórai konfliktusok kezelése érdekében a 2018/2019-es tanévben bevezetésre került az Arizona program. A program alkalmas a tanórákon előforduló konfliktusok kezelésére, segíti az iskolai szabályokhoz, normákhoz való alkalmazkodást, a közösségbe való beilleszkedést.
A program célja annak biztosítása, hogy a tanár nyugodt körülmények között végezhesse munkáját és a tanulni akaró diákok jogait megvédje az órák normális menetét zavarókkal szemben.
A program nem a büntetésre, sokkal inkább a tanulók saját felelősségére épül. Megtanulják, hogy a cselekedeteiknek következménye van, mindenkinek saját magának kell döntenie, és a döntéseiért ő maga felelős. A kölcsönös tisztelet az alapja a tanár és diák együttműködésének.
Az első félévben 2 diák került ki az Arizóna szobába, ahol – a szabályzat szerint- elkészítették a visszatérési tervet. Ezután újra visszakapcsolódhattak a tanítási óra menetébe.

2.2.  A gyerekek veszélyeztetettségét befolyásoló tényezők:

· nehéz anyagi körülmények 
· szülői érdektelenség
· váláskor felmerülő gyermekelhelyezés problémája
· Zsófia városrészből való bejárás- lakókörülmények
· szegregátumokban élők megfelelő lakókörülményei
· agresszió (családon belül és osztálytársakkal szemben) 
· nagyszülők nevelik a gyerekeket

A gyermekeket érintő problémákat az osztályfőnökök a szülőkkel és esetenként a pszichológussal együttműködve próbálja megoldani. A pszichológus nagy segítség a diákoknak és szüleiknek.
A tanév során többször keresték az osztályfőnökök a gyermekvédelmi felelőst a fenti problémáikkal. Az érintett gyerekeknek személyesen is bemutatkozott, többször beszélgetett velük a félév során. Hasznosak ezek a beszélgetések, bizalommal fordulnak hozzá. 
Ha problémát észlelnek a munkatársaim, akkor segítséget kérnek a gyermekvédelmi felelőstől. Ilyenkor jelzéssel élnek a megfelelő intézmény vagy személy felé, úgy, mint:
· Családgondozók
· Önkormányzatok
· Iskolapszichológus
· Tanulási nehézségekkel küzdőknek fejlesztő pedagógus, logopédus
· Szülők

2.3.  Családi problémák:

· Lelki sérülések.
· Megélhetési nehézségek.
· Éhes gyerekek, ápolatlanság. 
· Szegregátumokban való élés nehézségei.
· Válások.
· Több műszakos, esetleg távoli munka miatt kevesebb figyelem jut a gyerekekre. Órákig egyedül vannak otthon iskola után, felnőtt felügyelet nélkül. A szülők nem tudnak figyelni a gyerekük iskolai felkészülésére, illetve azt sem észlelik, hogy több órán keresztül ül a számítógép előtt, akár éjszakába nyúlóan is. (Van több olyan diák is, aki még éjfélkor internetezik, chattel, így másnap dekoncentrált, fáradt, kialvatlan, figyelni képtelen.) A felügyelet nélküli internetezés nagy veszélyeket is rejthet magában.
· Idén az is súlyos problémaként lépett fel egy-két családban, hogy a gyermek már egyáltalán nem hallgat a szülőre. A szülő tehetetlen (gyermeknevelési, családvezetési problémáik vannak). 

3. Igyekszünk napra kész információkkal rendelkezni tanulóinkat illetően:

3.1.  Az iskolában tanuló diákok száma:

· 2019. január 25-én: 412 fő 
· ebből magántanuló a 2018/19-es tanévben: 0 fő
· hátrányos helyzetűként nyilvántartott tanulók száma: 13 fő 
· ebből halmozottan hátrányos helyzetűként nyilvántartott tanulók száma: 8 fő
· az iskolában tanuló veszélyeztetett tanulók száma: 15 fő
· a Kormány 1265/2017. (V.29.) határozata értelmében az eddig felmenő rendszerben történő ingyenes tankönyvellátást a 2017/2018-as tanévtől egy ütemben vezette be az 5-8. évfolyamokra, így a tankönyvtámogatásban részesített tanulóink szám: 412 fő 
· napközis tanulóink száma 288 fő 12 tanulócsoportban
· napközis ellátást igénylők száma: 222
· egyszeri étkezést igénylők száma: 130

4. Korrepetálásban részesülő gyerekek száma, az erre fordított órák száma:

Az idei tanévben a korrepetálások szakköri formában valósulnak meg, illetve első évfolyamon párhuzamos órák keretein belül. Matematikából és magyar nyelvből történik a lemaradó diákok megsegítése. A korrepetálások nagyon hasznosak, lehetőséget biztosítanak a lassabban, nehezebben tanuló diákok részére, hogy ők is elsajátíthassák a tananyagot, hiányosságaikat pótolják. 
Iskolának kiemelt feladata a tehetséggondozás, mely minden osztályban heti 0,5 órában valósul meg magyar nyelv és irodalom, valamint matematika tantárgyakból. 8. évfolyamon heti fél órában felvételi előkészítő órákat tartanak a kollégák, a sikeresebb felvételi vizsgák érdekében. 
A korrepetálás és tehetséggondozás elősegítésére 5. évfolyamon a 2018/2019-es tanévtől a matematika és magyar órák képesség szerinti csoportbontásban történnek. A pedagógusok első féléves tapasztalatai alapján a differenciálás sokkal hatékonyabban tud ezzel a módszerrel megvalósulni, ami azt eredményezi, hogy a tanulók saját képességeikhez mérten tudják a tananyagot elsajátítani. Minden gyerekre nagyobb figyelem jut, ezáltal a felzárkóztatás és a tehetséggondozás is eredményesebb. 

5. Az iskolában működő szakkörök, klubok, önsegítő csoportok, táborok, rendszeres szabadidős programok:

5.1. Szakkörök:
A szakkörök jellegüket tekintve lehetnek művészetiek, technikaiak, szaktárgyiak, de szerveződhetnek valamilyen közös érdeklődési kör, hobbi alapján is. : A különféle szakkörök működése a tanulók egyéni képességeinek fejlesztését szolgálja, mint például:
· Kreativitást fejlesztő foglalkozások
· Mozgásfejlesztő foglalkozások
· Egészség és környezetvédelem 
· Logikus gondolkodást fejlesztő foglalkozások
· Informatikai kultúrát fejlesztő szakkörök
· Művészeti, irodalmi szakkörök
· Idegen nyelvi kompetenciát fejlesztő foglalkozások
A 2018/2019-es tanévben indított szakköreink a következők:
	· Angol szakkör nyelvvizsga-felkészítő

	· Deutsch ist gut

	· Énekkar

	· Informatika

	· Játékos sport

	· Kosárlabda

	· Labdarúgás

	· Mézesház

	· Rejtélyes rejtvények

	· Irodalom-birodalom

	· S.O.S. német

	· S.O.S matematika

	· S.O.S matematika, felvételi előkészítő

	· Számolgató

	· Szertorna, asztalitenisz

	· Tenisz

	· Angol






Oldal: 39 / 60
5.2. Külsős szakkörök:

Külsős, iskolában működő szakkörünk, az évről évre nagy sikereket elért, Sakk szakkör, Szilágyi Dezső vezetésével. 


5.3. Táborok:

Táborok: (alsós és felsős táborok), melyek megvalósultak 2018-ban:

· Nyáron: EFOP-3.3.5-17-2017-00010 pályázat megvalósítása: nyári napközis tábor: Százszorszép Bokréta Nomád tábor Cserkeszőlőn az 5. évfolyam részére, 1., 2., 4., 6. évfolyam részére tematikus táborok Martfűn. 
Időpont: 2018.06.17-06.31.
· Intézmény pedagógusai által szervezett tábor: Sopron
· Fecsketábor a leendő első osztályosaink részére

2019-re tervezett táborok:
· Erzsébet tábor: sajnos tavaly nem nyertük el a pályázatot, pedig nagy igény volt rá: előzetesen 108 tanuló jelentkezett.
· EFOP-3.3.5-17-2017-00010 pályázat megvalósítása: nyári napközis tábor: Csodaszarvas tábor Cserkeszőlő az 5. évfolyam részére, 1., 2., 4., 6. évfolyam részére tematikus táborok Martfűn. 
Időpont: 2019.06.17-06.31.

5.4.  Rendszeres szabadidős programok:

· Mozdulj! sportvetélkedő alsó- és felső tagozaton
· Magyar Diáksport napja
· Halloween és Márton napi vetélkedő
· Egészségnap, vetélkedővel
· Mikulás
· Farsang
· Kiszebáb égetés
· Családi Nap
· Alapítványi bál
· Bolondballagás
· Vízi vetélkedő
· Focibajnokság, ping-pong bajnokság
· Osztálykirándulások: 



Itt emelném ki a 2 sikeres pályázatunkat:
1. Határtalanul pályázat: 7. évfolyamos diákjaink (3 osztály) minden évben 3 napos külföldi kiránduláson vesznek részt. A 2017/2018-as tanévben, Szlovákiába pályáztunk sikeresen.
2. Erzsébet, tavaszi kirándulás, pályázat: 2018 májusában 4 osztály (6.a, 6.c, 5.a, 8.b) vett rész 3 napos osztálykiránduláson a Balatonon, Zánkán.

A gyerekek és fiatalok sikeres képzésének és nevelésének fontos feltétele a diákok, a szülők és a tanárok közötti jó kapcsolat. A szülői munkaközösség az iskolai életben a nélkülözhetetlen kapocs szerepét tölti be. 
Nagyon szerencsésnek mondhatjuk magunkat, hogy nálunk egy igen aktív, mozgatható, segítőkész szülői csapat alkotja ezt a közösséget. Minden rendezvényünket maximálisan támogatják, segédkeznek a lebonyolításban. (Incsi-fincsi büfé, karácsonyi mesejáték, halloween party, farsang, Alapítványi bál, családi nap) 

5.5. Versenyek:

· Mezei futóverseny
· Énekverseny
· Szavalóverseny
· Kis nyelvész verseny
· Házi matematika verseny
· Damjanich Szavalóverseny
· Ószőlői matematika verseny
· Nyelvi versenyek
· Természettudományos versenyek (Teleki Teve, Víz világnapja)
· Évközi rajzversenyek, rajzpályázatok
· Sakk verseny
· Zrínyi matematika verseny
· Bólyai matematika csapatverseny
· Kenguru matematika verseny

A nehéz anyagi helyzetben lévő gyerekeknél alapítványi segítséget szoktunk kérni egy-egy osztálykirándulás/tábor támogatására, versenyeken való részvételre.

5.6.  Pályaorientációs nap: 

Sikeres rendezvényünk volt az idei tanévben a Pályaorientáció nap (EFOP 2.3.5-17-2017-00038 Mi a pálya?), 2018. október 15-én. Ezen a napon az iskola összes tanulója a különböző szakmákkal és a hozzájuk kapcsolódó eszközökkel, tárgyakkal ismerkedhettek meg. 
Az alsós osztályok ellátogattak a városunkban található munkahelyekre, pl. a gyárakba, üzemekbe.

A felsősök külsős helyszínekre utaztak:
1. Tiszakécske:
· Savanyító üzem meglátogatása.
· Kékfestő műhely
· Fazekas műhely
2. Szolnok:
· NHSZ Hulladékudvar: hulladékátrakó üzem
· Szolnoki Szolgáltatási SZC Ruhaipari Tagintézet: tanműhely 
· Tisza értékei: hidak, torkolat, árvízi mérce, csillagászati előadás (Aba Novák)
3. Kecskemét:
· Mercedes-Benz gyár 
· KTE: Kecskeméti Testedző Egyesület: magyar labdarúgócsapat stadionjának megtekintése.
4. Kunszentmárton
· Karcagi Szakképzési Centrum Kunszentmártoni Gimnázium, Szakgimnázium és Szakközépiskola 
A könnyebb pályaválasztás érdekében több alkalommal is segítségül hívtuk a Jász-Nagykun-Szolnok megyei Pedagógiai Szakszolgálat pályaválasztással foglalkozó munkatársait, akik mindig hasznos tanácsokkal szolgáltak.
A rendőri hivatással, a bűnmegelőzéssel és a büntethetőséggel kapcsolatos témákban, a 7. és 8. évfolyamos tanulók osztályfőnöki óráinak rendszeres vendége volt Magda Júlia rendőr alezredes, a helyi rendőrőrs munkatársa. A diákok aktívan bekapcsolódtak a témákba, amelyek ebben a félévben a következők voltak: Fiatalkorúak, kiskorúak büntethetősége, Közterületen való viselkedés, a rendőri munka megismerése, drog, internet veszélyei, általános segítségnyújtás, illetve annak elmulasztásának következményei.
Ezt a munkát továbbra is folytatjuk. 


5.7. Martfűi Művelődési Központ és Könyvtár:

A Martfűi Művelődési Központ és Könyvtár számos programjával, kiállításaival, gyűjteményeivel rengeteg lehetőséget kínál a non-formális tanulás megvalósításához. Az intézmény ad helyet az alsó tagozatosak számára a Csiri-biri bérlet színvonalas színházi előadásainak, a filharmóniai előadásokon pedig minden tanulónk különleges zenei élményeket szerezhet. A Könyvtár képzett és felkészült munkatársai segítségével rendkívüli rajz, technika, irodalom és történelem órákon vehetünk részt ott helyben és intézményünkben is egyaránt.
Ezek a foglalkozások nagyon jó alkalmat nyújtanak ahhoz, hogy tanulóink a tananyag elsajátításához új élménnyel, módszerekkel ismerkedjenek meg segítve a non-formális tanulás folyamatát.



5.8.  Iskolagyümölcs program: 

Az egészséges életmódra neveléshez kapcsolódóan, az 1-6. évfolyamos tanulók friss, szezonális gyümölcsöket, gyümölcslevet, újdonságként zöldségeket kapnak heti rendszerességgel az Iskola gyümölcs program keretében. 
A diákok beszámolói és a tapasztalataink alapján elmondható, hogy a gyerekek szívesen fogyasztják ezeket a termékeket, nyitottak az egészséges táplálkozás irányában, amit nagyban elősegít az osztályfőnöki munka és a beszállító által kiírt pályázatok, vetélkedők is.

5.9.  Iskolatej program: 
Ebben a tanévben is folytatódik Iskolatej program, ahol minden diákunk részesül a hét 4 napján valamilyen tejtermékben, ezzel is elősegítve az egészséges táplálkozást.
A gyerekek szívesen fogadták ezt a lehetőséget is, hisz sokuknak csak így nyílik lehetősége a rendszeres tejtermék fogyasztására. 


6. Kapcsolatfelvétel a Család- és Gyermekjóléti Szolgálat munkatársaival:

Többször felvettük a kapcsolatot a Gyermekjóléti Szolgálat munkatársaival telefonon, írásban, személyesen is jeleztük a felmerülő problémákat. 

A védelembe vett és az alapellátásban részesülő gyerekekről a jellemzések küldése egész év során megvalósult. 

7. Jelzések:

· Ebben a tanévben nem volt igazolatlan hiányzás miatti jelzésünk a Martfűi Gyermekjóléti Szolgálat felé. Igazolatlan hiányzás volt az iskolában, több tanuló esetében, melyet a J-N-SZ megyei Kormányhivatal Mezőtúri Járási Hivatala Hatósági, Gyámügyi és Igazságügyi Osztálya felé jeleztünk. 
· Jelzéssel éltünk egy olyan tanuló esetében, aki bántalmazta osztálytársait. A diák pszichológiai és pszichiátriai megsegítésre szorult. 

Több jelzéssel is éltünk, de nem Martfű Város Önkormányzata Gyermekjóléti és Szociális Szolgáltató Központ felé, hanem a környékbeli településekről bejáró tanulóink estében a megfelelő hivatalos intézmények felé. Minden esetben fennállt a gyermekek veszélyeztetése: egyik esetben a szülő kórházi ápolása, másik esetben a magukra hagyott gyerekek, családvezetési problémákkal küszködő édesanyjuk miatt. 


8. Jelzőrendszeri megbeszélés:

Több alkalommal is részt vett a gyermekvédelmi felelős jelzőrendszeri megbeszélésen. 
9. Családlátogatás:

A családlátogatás leginkább alsó tagozaton történik, ha a pedagógus szükségét érzi. A kapcsolattartás a szülőkkel a fogadó órákon, vagy ha szükséges, személyes beszélgetések keretein belül történik.

10. Kapcsolattartás a szülőkkel, tapasztalatok:

A kapcsolattartás a szülőkkel folyamatos. Probléma esetén azonnal értesítjük a szülőt telefonon, majd az adott problémától függően írásban is. Sok esetben ilyenkor megtörténik a szülővel történő személyes kapcsolat is, amelynek során többnyire elmondható, hogy szülők együttműködőek, így mód van arra, hogy közösen dolgozzunk a problémák megoldásban. 
A kapcsolattartás formája a 2018/2019-es tanév 2. félévétől bővül a Kréta ellenőrző bevezetésével. Így a szülők naprakész információkat kapnak gyermekük tanulmányi előmeneteléről és hiányzásairól.
A szülők bizalommal fordulnak az iskola felé. 

11. Problémák megoldása, mely meghaladja a saját kompetenciahatárainkat: 

Minden olyan esetben, ahol fennáll a gyermek veszélyeztetettsége, írásbeli jelzéssel élünk (korábbi években: gyermekbántalmazás, igazolatlan hiányzás, lakáskörülmények, súlyos anyagi helyzet, erkölcstelen életmód, szülők súlyos gyermeknevelési hiányosságai miatt a gyermek fizikálisan és mentálisan is veszélybe kerül, sérül) a Család- és Gyermekjóléti Szolgálathoz. 
Ebben a tanévben a fent említett okok miatt egy tanuló estében éltünk jelzéssel a Gyermekjóléti Szolgálat felé, mivel a tanuló viselkedésének, társaihoz való viszonyának, agresszivitásának kezelése meghaladta kompetenciahatárainkat, és az általunk megtett lépések nem hoztak eredményt.

Amikor szabálysértést észlelünk azonnal jelzéssel élünk a különböző intézmények, hatóságok, gyámhivatal, kormányhivatal felé ezzel az iskola eleget tesz a jogszabályokban előírt írásbeli kötelezettségeinek.

12. Bizalmas beszélgetések:

Külön, erre fenntartott iroda nem áll a rendelkezésre a bizalmas beszélgetések lebonyolítására. Az osztályfőnökök, a gyermekvédelmi felelős igyekeznek megfelelő helyet (osztályterem) találni ennek lebonyolítására. Az idei tanévben kialakított Arizóna szoba diszkrét, bizalmas légkörével ad helyet ezeknek a beszélgetéseknek.

Panaszjog:
Intézményünk házirendjének V. pontja tartalmazza a tanulói jogokat és kötelezettségeket. 

A fent említett panaszjogot a házirendünk V./2. pontja tartalmazza, miszerint: „Ha a tanulót jogai gyakorlásában akadályozzák, vagy sérelem éri értesíti az osztályfőnökét, vagy a DÖK tevékenységégét segítő pedagógust, vagy az intézményvezetőt.”
Intézményünkben nem készült még efféle felmérés, hogy hány alkalommal éltek a tanulók a nevesített jogukkal. Bármiféle problémával igyekszünk hatékonyan foglalkozni.

13. Gyermekjóléti Szolgálat szolgáltatásainak ajánlása családoknak:

A szülők tájékoztatva vannak arról, hogy az iskolában gyermekvédelem működik, ki annak a felelőse és hogyan érhető el. 

14. Gyermekvédelmi felelős elérhetőségei:

Intézményünk több pontján ki van téve a gyermekvédelmi felelős neve, elérhetősége. A szülők bármikor bizalommal fordulhatnak hozzá problémáikkal. 

15. Továbbképzés:

2018. november 8-án gyermekvédelmi műhelymunkát rendeztek Szolnokon. Ezen a továbbképzésen a Szolnoki Tankerületi Központhoz tartozó általános iskolák ifjúság- és gyermekvédelmi felelősei kaptak tájékoztatást az adatszolgáltatással kapcsolatban, illetve lehetőség nyílt tapasztalatcserére is.

2019. évi tervezett továbbképzés:
Nemzeti Bűnmegelőzési Tanács akkreditált képzése a gyermekvédelmi jelzőrendszerben dolgozó kollégáknak. 
Érintett témakörök:
· Bűnmegelőzés
· Reziliencia-hiány
· Pénzügyi tudatosság
· Z-generáció
A meghirdetett konferenciákon, megbeszéléseken mindig, és szívesen vesz részt. 
Hasznosnak és fontosnak tartja az ezeken való részvételt, mert a gyerekek problémáiról beszélni kell, tapasztalatokat kell cserélni, mert így hatékonyabban lehet végezni a gyermekvédelmi munkát.


16. Hiányosságok a gyermekvédelmi rendszerben, javaslat:

a) A gyermekvédelmi felelős munkájának hatékonysága:
· Munkája során figyel a veszélyeztetett és a hátrányos helyzetű, valamint a magatartászavaros gyermekekre, nyilvántartja a velük kapcsolatos adatokat, naprakész információkkal rendelkezik helyzetükről.
· Az osztályfőnökökkel együttműködve minden tanév elején felmérést készít az iskola veszélyeztetett és hátrányos helyzetű gyermekeiről
· Az osztályfőnökök bevonásával figyelemmel kíséri a beiskolázást.
· Az osztályfőnökökkel együtt javaslatot tesz a veszélyeztetett és hátrányos helyzetű gyerekek iskolai eszközökkel való anyagi és nem anyagi támogatására.
· Segítséget nyújt az osztályfőnököknek a hatósági intézkedésekhez szükséges környezettanulmány és pedagógiai jellemzés elkészítéséhez.
· Rendszeresen figyelemmel kíséri a tanulók iskolai hiányzásait, a felszólítások SZMSZ-ben rögzített módon történő elküldését.
· Szükség esetén kapcsolatot tart a Gyámhatósággal. 
· Figyel arra, hogy a kötelező jelzéseket megtegyük a megfelelő intézmények/ szülők felé. 
b) hiányosságok, javaslat:
Az osztályfőnökökkel való bizalmasabb és sűrűbb kapcsolattartásra törekszik. Szeretne minél többet tudni a gyerekekről és a családokról a problémák hatékonyabb kezelése érdekében.
Kapcsolattartás jó és folyamatos a gyermekjóléti szolgálat és iskolánk között. 
A jelzőrendszer megfelelően működik.





Martfűi Damjanich János Szakképző Iskola és Kollégium
(Széll Anikó gyermek- és ifjúságvédelmi felelős tájékoztatója)

Iskolánk jelenlegi tanulói létszáma 247 fő ebből martfűi tanuló 24 fő, ez a tanulói létszám 9,71%-a; Míg a 2017/2018-as tanévben 36 tanuló volt martfűi.
[image: ]
	Szociális helyzet – statisztika 2018/2019. I.félév

	Osztály
	RGYV
	HH
	HHH
	SNI
	BTMN
	MARTFŰI TANULÓ
	MARTFŰI TANULÓ HH / HHH

	9/NY.A
	4
	0
	0
	0
	0
	2
	0

	9.A
	1
	0
	1
	2
	1
	1
	0

	9.B
	13
	4
	6
	1
	3
	3
	0

	9.C
	4
	0
	3
	5
	3
	1
	0

	10.B
	2
	1
	1
	2
	3
	1
	0

	10.C
	0
	0
	0
	3
	2
	3
	0

	11.A
	4
	2
	0
	2
	2
	5
	0

	11.B
	1
	0
	1
	1
	3
	0
	0

	11.C
	0
	0
	0
	2
	5
	0
	0

	12.A
	4
	1
	2
	1
	1
	1
	0

	12.B
	1
	0
	1
	1
	4
	2
	0

	1/13.A
	0
	0
	0
	2
	2
	2
	0

	14.A
	1
	0
	0
	1
	1
	0
	0

	13.B
	1
	0
	1
	0
	3
	3
	0

	SZH/1.A
	1
	1
	0
	0
	0
	0
	0

	SZH/2.A
	2
	2
	2
	1
	2
	0
	0

	Összesen:
	39
	11
	18
	24
	35
	24
	0


























A 9. évfolyamon ingyen kapják a tanulók a tankönyvet, illetve a rendszeres gyermekvédelmi támogatásban részesülő, és a 3 vagy több gyermeket nevelő családok is jogosultak az ingyen tankönyvre.
A sajátos nevelési igényű (SNI) és a beilleszkedési, tanulási, magatartási nehézséggel küzdő (BTMN) tanulók részére fejlesztő foglalkozásokat tartunk, a szakértői véleményeknek megfelelően.

Azok a tanulók, akiknek tanulmányi eredményük nem éri el a 2,51-es átlagot vagy tanulmányi előmenetelükben gyengébben teljesítettek, felzárkóztató foglalkozásokat szervezünk, elsősorban szakmai tantárgyakból (eladástan, kereskedelmi ismeretek, élelmiszer – és vegyi áruismeret).
2018-ban a Szolnoki Szolgáltatási Szakképzési Centrum pályázatot nyert (GINOP 6.2.3-17-2017-00013), melynek keretében 18 bevont tanuló vesz részt fejlesztő foglalkozásokon (szövegértés, matematika kompetencia, eladástan, élelmiszer – és vegyi áruismeret, ruházati – és vegyesiparcikk áruismeret, kereskedelmi ismeretek, bőrtárgykészítés, informatika).
A MACIKA pályázat keretében „Az út a szakmához” hátrányos – halmozottan hátrányos tanulók részére kiírt pályázatban szintén részt veszünk, jelenleg 3 nyertes pályázatunk van.
A szabadidő hasznos eltöltése érdekében rendszeresen különböző programokat szervezünk:
· iskolai és városi rendezvények
· vetélkedők 
· diáknap
· gyalogtúra
· külföldi kirándulások – Szerbiába a Rákóczi Szövetség által kiírt pályázatok keretében
· színházlátogatások - Szolnokra és Budapestre

A Család- és Gyermekjóléti Szolgálat munkatársaival telefonon és levélben vettük föl a kapcsolatot. 2017/2018-as tanévben 39 éltünk jelzéssel, a 2018/2019-es tanévben 24 alkalommal írtunk levelet a területileg illetékes családsegítő szolgálatnak, ebből 1 levelet küldtünk Martfűre.
A martfűi jelzés igazolatlan mulasztás, tanköteles tanuló esetében történt.
A középiskolában már nem olyan egyszerű a személyes kapcsolattartás, mint az óvodában vagy az általános iskolában. A mi helyzetünket az is nehezíti, hogy a tanulók többsége bejáró és a szülők nem tudnak olyan gyakran bejárni az iskolába (a nehézségeket anyagi helyzet illetve a tömegközlekedés is megnehezíti). Ezért telefonon, írásban illetve fogadó órákon és szülői értekezleten tudjuk tartani a kapcsolatot a szülőkkel.
Intézményünkben van lehetőség bizalmas beszélgetések lebonyolítására, erre külön kialakított ifjúságvédelmi szoba van, igény szerint, a probléma sürgősségétől függően lehetőség van beszélgetésre az ifjúságvédelmi felelőssel, és csütörtökönként az iskola pszichológussal.
Osztályfőnöki órákon, szülői értekezleteken tájékoztatást kapnak a tanulók és a szülők az intézményünkben folyó gyermek-és ifjúságvédelmi munkával kapcsolatban, a tájékoztatás keretében kitérünk a panaszjoggal kapcsolatos információk átadására is. Még eddig nem volt rá szükség, hogy bárkinek is élnie kellett volna. Faliújságon mindenki számára elérhető a gyermekvédelmi és a szociális intézmények elérhetőségei.
Családnak is, és tanulónak is kellett ajánlanunk a család- és gyermekjóléti szolgálat szolgáltatásait, de az elmúlt egy évben martfűi viszonylatban nem volt rá szükség, viszont más településekre irányítottunk tanulókat.

Két alkalommal esetmegbeszélésre került sor, melyen az iskolavezetés és az osztályfőnökök vettek részt.
Családlátogatáson nem vettünk részt, egyrészt nem volt olyan kirívó eset, illetve a szülő inkább bejött személyes beszélgetésre, másrészt nem szívesen veszik a családlátogatást.
Ifjúságvédelmi felelősként szakmaközi megbeszéléseken, megyei konferencián vettem részt, a korábbi években szereztem 30-60 órás képzés keretében tanúsítványt (agressziókezelés, jogok az iskolában).
Az intézményünkben új problémaként jelentkezett a fiatalkorú diáklányok terhessége, de ez sem a martfűi tanulók körében fordult elő.
Két alkalommal fordult elő droggal kapcsolatos rendőrségi eljárás, egy alkalommal pedig iskolán kívüli bűncselekmény, melynek következtében rendőrségi vizsgálat indult a fiatalkorú ellen.
Gyermekvédelmi felelősként hiányosságot látok a jelzőrendszeri kommunikációban, vagy lassú a visszajelzés vagy egyáltalán nincs is. Tőlünk elvárják, hogy azonnal éljünk a jelzéssel, ha felmerül a probléma, de a továbbiakról nem kapunk tájékoztatást, hogy hol tart az ügy. (Kaptunk olyan választ is már, hogy még nem telt el a 30 nap vagy szabadságolások vannak és nem tudtak az üggyel foglalkozni, holott nagyon fontos lett volna az intézkedés. – ez nem Martfűn történt!)
Javaslatként szeretném felvetni, hogy ha nem tud a jelzőrendszeri tag azonnal írásban reagálni, legalább telefonon hívja fel az intézményt, hogy hol tart az ügy.

Értékelés a gyermek- és ifjúságvédelmi felelős 2018/2019-es tanév
I. félévének munkájáról

A gyermek- és ifjúságvédelmi munkaterv teljesítéséről:
A munkatervben rögzített feladatok megvalósulásra kerültek. 
· Igazolatlan hiányzások ellenőrzése, dokumentálása, visszaszorítása
· Együttműködés az osztályfőnökökkel
· Kapcsolattartás a jelzőrendszeri tagokkal
· Kapcsolattartás az iskola-pszichológussal
· Diákok problémáinak megbeszélése igény szerint
· Igazolatlan hiányzások ellenőrzése, dokumentálása, visszaszorítása
· Együttműködés az osztályfőnökökkel
· Kapcsolattartás a jelzőrendszeri tagokkal
· Kapcsolattartás az iskola-pszichológussal
· Diákok problémáinak megbeszélése igény szerint
· Hatályos jogszabályok, törvények tanulmányozása, áttekintése
· Tájékoztató elkészítése az osztályfőnökök részére a jogszabályokról, illetve a hátrányos, halmozottan hátrányos, veszélyeztetett tanuló fogalmáról, igazolatlan hiányzásokkal kapcsolatos teendőkről
· Határozatok áttekintése
· A szocioökonómiai státuszt felmérő adatlap kérdőív sokszorosítása
· Ifjúsági őrjárat a martfűi rendőrséggel és polgárőrséggel
· A 9. évfolyamos diákok szülők tájékoztatása az Iskolában folyó gyermek-és ifjúságvédelmi munkáról
· A szociális kérdőív kiosztása, kitöltése az osztályfőnökök segítségével
· Osztályfőnökök tájékoztatása a hátrányos, halmozottan hátrányos, veszélyeztetett tanulók létszámáról
· Egyeztetés a Gyermekjóléti Szolgálatokkal
· Bűnmegelőzési Konzultációs Fórum a martfűi Polgármesteri Hivatalban
· Év eleji statisztika elkészítése, leadása
· Munkaterv elkészítése, leadása
· A kérdőívek feldolgozása, kiértékelése az osztályfőnökökkel lehetőség szerint
· Adategyeztetések, statisztikához adatszolgáltatás
· 9. évfolyamon prevenciós előadások szervezése 
· Bűnmegelőzési előadások

A Munkaközösség segítő- mentoráló munkájáról:

Az első félév során rendszeresen tartottam a kapcsolatot az osztályfőnökökkel, igyekeztem segíteni osztályfőnöki munkájukat, úgy gondolom, jó a kapcsolatom a kollégákkal, rendszeresen értekezünk a tanulók problémáiról. Javaslatokat tettek a félév során arra, hogy melyik tanulónak van szüksége az iskolapszichológus foglalkozására. A pszichológussal nagyon jól tudunk összedolgozni, folyamatos a munkakapcsolatunk.

Rendszeres résztvevője voltam a martfűi rendőrőrs által havonta szervezett ifjúsági őrjáratainak.


Személyesen, telefonon adtam tájékoztatást; és kértem segítséget gyermek- és családsegítő szolgálatoknak (-tól) – Tiszaföldvár, Cibakháza
 2018/2019-es tanévben regisztrált hátrányos – és halmozottan hátrányos tanulók száma az idei tanévben csökkent: HH – 11 fő, HHH – 18 fő; a rendszeres gyermekvédelmi támogatásban részesülők száma: 39 fő. Azok a tanulók, akik csak rendszeres gyermekvédelmi támogatásban részesülnek ők is elég szerény körülmények között élnek, csak a törvényi változások miatt nem jogosultak a további támogatásra.

	Szociális helyzet – statisztika 2018/2019. I.félév

	Osztály
	RGYV
	HH
	HHH
	SNI
	BTMN

	9/NY.A
	4
	0
	0
	0
	0

	9.A
	1
	0
	1
	2
	1

	9.B
	13
	4
	6
	1
	3

	9.C
	4
	0
	3
	5
	3

	10.B
	2
	1
	1
	2
	3

	10.C
	0
	0
	0
	3
	2

	11.A
	4
	2
	0
	2
	2

	11.B
	1
	0
	1
	1
	3

	11.C
	0
	0
	0
	2
	5

	12.A
	4
	1
	2
	1
	1

	12.B
	1
	0
	1
	1
	4

	1/13.A
	0
	0
	0
	2
	2

	14.A
	1
	0
	0
	1
	1

	13.B
	1
	0
	1
	0
	3

	SZH/1.A
	1
	1
	0
	0
	0

	SZH/2.A
	2
	2
	2
	1
	2

	Összesen:
	39
	11
	18
	24
	35



















Nagyon odafigyelünk diákjainkra, ezért fontos számunkra, hogy jó kapcsolat legyen a jelzőrendszer tagjai között. Igyekszünk minden jelzést időben elküldeni, de sajnos nem minden esetben kapunk visszajelzéseket a további intézkedésekről. A félév során nagyon sok esetben kellett levelet küldeni igazolatlan mulasztásokról, fegyelmi vétségekről, családi problémákról. 









	Levelezési nyilvántartás 2018/2019. I. félév

	Levél típusa 

	 Osztály
	szülői - igazolatlan hiányzás
	szülői - bukásértesítő
	tanulói
	családsegítő
	kormány-és gyámhivatal
	telefon
	Összesen
	 

	9NY/A
	9
	6
	0
	1
	1
	10
	27
	 

	9.A
	5
	2
	0
	2
	1
	5
	15
	 

	9.B

	29
	24
	2
	9
	1
	21
	86
	személyes megbeszélés 4

	9.C
	8
	9
	2
	5
	4
	0
	28
	 

	10.B

	1
	0
	0
	0
	0
	23
	24
	személyes megbeszélés 8

	10.C
	0
	0
	0
	0
	0
	0
	0
	 

	11.A
	4
	10
	0
	0
	0
	0
	14
	 

	11.B
	8
	9
	0
	0
	0
	0
	17
	 

	11.C
	12
	0
	0
	2
	0
	0
	14
	 

	12.A
	3
	0
	3
	0
	0
	0
	6
	 

	12.B
	8
	8
	8
	0
	0
	0
	24
	 

	13.B
	4
	6
	4
	0
	0
	 
	14
	 

	SZH/II.A
	5
	0
	0
	5
	0
	28
	38
	 

	SZH/I.A
	 
	 
	 
	 
	 
	 
	0
	 

	1/13.A
	0
	0
	0
	0
	0
	0
	0
	 

	2/14.A
	2
	0
	2
	0
	0
	0
	4
	 

	 
	98
	74
	21
	24
	7
	87
	311
	 



Az első félévben havi rendszerességgel vettem részt, a rendőrség által szervezett ifjúsági őrjáratokon, ahol a fiatalok szórakozását, kikapcsolódását ellenőriztem. Előfordultak igazoltatások és figyelmeztetések italozás miatt, de összességében kirívó esetet nem tapasztaltam.
A szakmaközi megbeszélésen, továbbképzéseken igyekszem új ismeretekkel bővíteni tudásom, és eddigi tapasztalataimat, hogy minél hatékonyabban végezhessem továbbra is gyermek-és ifjúságvédelmi munkámat.




IV.	A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatai

2018. március 27-én a Jász - Nagykun Szolnok Megyei Kormányhivatal Hatósági Főosztály Szociális és Gyámügyi Osztálya ellenőrzésre bekért a rendszeres gyermekvédelmi kedvezményre való jogosultsági eljárásokkal kapcsolatosan 10 db ügyiratot.
A kormányhivatal a vizsgálat során megállapította, hogy az ügyintézés a jogszabályi előírásoknak mindenben megfelel.


V.	Jövőre vonatkozó javaslatok, célok meghatározása a gyermekvédelmi törvény előírásai alapján:

Továbbra is szükséges a jelzőrendszer tagjai közötti összehangolt munka jelenlegi színvonalának megtartása, az ellátórendszer hatékonyságának növelése, a gyermekek mindenekfelett álló érdekeinek szem előtt tartása. 

Összességében megállapítható, hogy a gyermekvédelmi tevékenység összetett, sokrétű, egyedileg elbírálandó ügyek összessége. A döntések meghozatala körültekintést igényel, és az e területen dolgozó ügyintézőknek nagy szakmai felkészültséggel kell rendelkezniük, a hatályos jogszabályok által meghatározott előírásokat maximálisan figyelembe kell venniük, be kell tartaniuk, hiszen döntéseik gyermekek, családok életét befolyásolják. 



VI.	Martfű város Bűnmegelőzési feladatai

Martfű Város Önkormányzata a társadalmi bűnmegelőzés nemzeti stratégiájáról szóló 115/2003. (X.28.) sz. Ogy. határozatban foglaltaknak megfelelően 2003-ban elkészítette általános koncepcióját, mely alapján alábbi tevékenységeket folytat a városban:

· Az önkormányzat képviselő-testülete minden évben megtárgyalja a város közbiztonságának helyzetéről készült beszámolókat, melyeket a bűnmegelőzéssel foglalkozó szervek készítenek elő.
· A gyermekjóléti és szociális központ és polgármesteri hivatal bűnmegelőzéssel foglalkozó munkatársa részt vett a Jász-Nagykun-Szolnok Megyei Kormányhivatal szervezésében megrendezett bűnmegelőzési feladatokról szóló konferencián, melyen az országos rendvédelmi szervek, a minisztérium, valamint a megyében működő rendvédelmi szervek képviseltették magukat. Beszámoltak a megye közbiztonságának helyzetéről, a közös feladatokról és az ifjúságvédelem lehetséges megoldásairól. 
· A polgármesteri hivatal folyamatosan figyeli a bűnmegelőzéssel kapcsolatos felhívásokat, napi kapcsolatban van a helyi rendvédelmi, valamint az ifjúságvédelmi feladatokat ellátókkal. Részükre pályázati-, oktatási felhívásokat továbbít, gondoskodik a felhívások közzétételéről.

A bűnmegelőzés érdekében tett rendőrségi programokat, intézkedéseket a Szolnoki Rendőrkapitányság munkatársa, Magda Júlia r. alezredes által készített alábbi tájékoztató tartalmazza.

A rendőrségi belső jogi normák és a kialakult társadalmi igények alapján a Szolnoki Rendőrkapitányság Közrendvédelmi Osztály Martfűi Rendőrsén kiemelt figyelmet fordítottunk - az előző évek gyakorlatához hasonlóan - a gyermek és ifjúságvédelmi tevékenységre. 
2018. évben a helyi sajátosságokat figyelembe véve, a feladat végrehajtás során beépítésre kerültek az előző időszakban megszerzett új ismeretek. A felmerült igények kielégítésére a programokat korszerű, interaktív módon terveztünk és hajtottunk végre.

Előzetesen felmértük és figyelembe vettük az oktatási intézmények gyermek- és ifjúságvédelmi felelőseinek véleményét, melynek megfelelően korcsoportonként szerveztük az oktatásokat és versenyeket a településen.

Egyeztettünk a Gyermekjóléti és Szociális Központ vezetőjével, folyamatos, napi kapcsolatot alakítottunk ki az aktuális rendőri segítséget igénylő munkájukhoz.

A városban a gyermekkorúak jellemzően a szüleikkel töltik szabadidős programjaikat, míg a fiatalkorúak a hétvégéken "jönnek össze" a közterületeken, e csoportok rendőri ellenőrzése rendszeres a városban.

A családon belüli erőszakkal kapcsolatos bejelentéseket kiemelten kezeltük. 2018. évben nem regisztráltunk olyan bűncselekményt a településen, ami családon belüli erőszakkal volt összefüggésbe, éppen ezért ideiglenes megelőző távoltartás elrendelésére sem került sor.

A vizsgált időszakban 2 esetben vettünk részt a Martfűi Polgármesteri Hivatal Gyermekjóléti és Szociális Központban szakmaközi és konkrét jogesetek megoldása okán tartott megbeszélésén.

A település bűnügyi fertőzöttsége csekély mértékű, valamint a hátrányos szociális körülmények között élők aránya is kedvezőbb a környező településekhez képest.

Gyermekvédelmi jelzéssel 2 esetben éltünk, mely során kértük a hatáskörükbe tartozó szükséges intézkedések megtételét.

Bűncselekményt elkövető 7 fő fiatalkorú személy vonatkozásában esetmegbeszélésen vettünk részt, ezzel összefüggésben problémakezelő szakemberek és programok kiajánlását segítettük elő.

Konkrét, erőszakos bűncselekményt követően, a lehető leggyorsabban reagálva, megszerveztük a József Attila Általános Iskolában, valamint a Damjanich János Szakközép és Szakképző Iskolában a tanulói csoportok számára az erőszakos magatartások/bűncselekmények következményeiről szóló bűnmegelőzési interaktív foglakozásokat, melyen 84 fiatalkorú vett részt.

Az évek óta folyamatosan megtartott oktatások és megelőzési programok ellenére 2 fő fiatalkorú ellen indult eljárás kábítószerrel kapcsolatos bűncselekmény miatt, akik a Damjanich János iskola tanulói.

Martfűn Magda Júlia r. alezredes asszony látja el a gyermek és ifjúságvédelemmel kapcsolatos teendőket a gyermekintézmények vonatkozásában, Balassi István György r. főtörzsőrmester körzeti megbízott szintén részt vesz egyes programokban, mint iskola rendőr az általános iskolában.

Az előre megbeszélt témakörökben - amely a legnagyobb veszélyeztetést jelenti a gyerekek számára - osztályfőnöki órák keretében a tanulók bevonásával több esetben vicces helyzet gyakorlatok bemutatásával szemléltettük a jogsértő cselekmények elkerülése érdekében teendőiket.

Az erőszakos cselekmények visszaszorítása érdekében állítottunk össze előadás anyagokat, a számítógépes kommunikáció által megvalósítható jogsértések és áldozattá válás eseteiről, a fiatalok körében egyre elterjedő szenvedély betegségekről és az azokat megelőző helyes magatartási szabályokról, valamint a rehabilitációt segítő lehetőségekről.
A középiskolában felmerült annak szükségessége, hogy a tanulók részére a szexuális magatartással, annak jogi, büntető- és családjogi, valamint erkölcsi következményeiről tartsunk osztályfőnöki órát, melyen 45 fő vett részt.

Nagyobb figyelmet fordítottunk a közlekedési kultúra fejlesztésére, elsősorban a gyalogos közlekedési szabályok ismertetésére, valamint az általános iskolákban a korosztálynak megfelelően alkalmazott járművek, sporteszközök, úgymint a kerékpár, a roller, a gördeszka, használatára.  
A középiskolában a segédmotoros kerékpárral való közlekedés KRESZ szabályainak ismertetésére került sor, valamint a szükséges okmányok alkalmazására hívtuk fel a figyelmet. 

Martfű város területén 2018. június 15-én a DÖK napon az egész iskola teljes létszámmal részt vett. A közlekedési versenyen 140 alsó tagozatos kisgyermek mutatta meg közlekedési ismereteit.
Az eseménnyel egybekötve kerékpár regisztrációt szerveztünk a Szolnoki Rendőrkapitányság Bűnügyi Osztály Bűnmegelőzési Alosztály segítségével.

Az év minden hónapjában rendszeresen, de eltérő időpontban - a belső jogi normák által előírt módon - ifjúság védelmi járőrszolgálatot tartottunk. A járőrszolgálat célja a késő esti órákban nagykorú hozzátartozó felügyelete nélkül nyilvános szórakozó helyen, vagy közterületen tartózkodó gyermek- és fiatalkorú személyek ellenőrzése, személy és vagyonbiztonságuk megóvása érdekében. A járőrszolgálattal 5 fiatalkorú személyt szűrtünk ki. Ellenőrzéseinket minden esetben a polgárőrség szolgálatban lévő munkatársai támogatják a közös szolgálat ellátással.

2018-ban először nyitottunk az óvodások felé, azzal a céllal, hogy megszokva a rendőri jelenlétet a jövőben megbízzanak a rendőreinkben és szükség esetén igényeljék azok segítségét, ezért megjelentünk a gyermeknapi rendezvényen, ahol kerékpáros versenyben segédkeztünk, valamint rövid időre nagy örömmel vették birtokba a rendőrautót.

Az elkövetkező időszakban továbbra is feladatunk a gyermek- és ifjúságvédelmi, az oktatási intézményekkel, valamint mindazon szervezetekkel és magán személyekkel együttműködni, akik biztonságos, egészséges morális értékek érvényesülése érdekében dolgoznak a település felnövekvő nemzedékéért.

VII.	A települési önkormányzat és a civil szervezetek közötti együttműködés 

A civil szervezetek ellátásba történő bevonása a gyermekvédelem területén is megvalósult.
Martfű Város Önkormányzata 2013-tól a Magyar Máltai Szeretetszolgálat helyi csoportja számára térítésmentesen biztosít tevékenységükhöz épületet, illetve minden évben működési célú támogatásban részesíti a szervezetet.
A szervezet folyamatosan gyűjti a természetbeni adományokat, fogadják a hozzájuk érkező embereket, és segítik őket. Az adományok többsége a martfűiektől és néhány környékbeli családtól érkezik. A Máltai szervezettől évente rendszeresen kapnak adományt a rászorulók: gyógyászati segédeszközöket, bébi ételt, száraztésztát, ruhát.

Hosszú évek óta sikeresen működik, és évről évre fejlődik a Polgárőr Egyesület, melynek kiemelkedő szerepe van a gyermek- és ifjúságvédelemben, a bűnmegelőzésben. Rendszeres járőr-szolgálataikkal folyamatosan biztosítják a közterületi ellenőrzést, a szórakozó helyek ellenőrzését, szorosan együttműködve a helyi rendőrőrs munkatársaival.
Önkormányzatunk minden évben működési támogatást nyújt számukra is, hogy a település biztonsága érdekében végzett önkéntes munkájukat megfelelő eszközökkel tudják végezni.
A Képviselő-testület a minden évben meghirdetett pályázati rendszerén keresztül támogatja az oktatási-nevelési intézmények alapítványait annak érdekében, hogy a gyermekeknek sokszínű közösségi és szabadidős programokat nyújthassanak.


Tisztelt Képviselő-testület!
Kérem a beszámoló megtárgyalását és az alábbi határozati javaslat elfogadását:


Határozati javaslat:

Martfű Város Önkormányzata Képviselő-testületének
../2019.(V.30.) határozata

a gyermekvédelmi tevékenységről

	1.	Martfű Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdésében rögzített szabályozásnak eleget téve megtárgyalta a gyermekvédelmi tevékenységről szóló beszámolót, melyet a határozat melléklete szerint jóváhagyólag elfogad.

2.	A Képviselő-testület elismerését és köszönetét fejezi ki az e területen dolgozók munkájáért.

3.	A beszámolót meg kell küldeni a Jász-Nagykun-Szolnok Megyei Kormányhivatal Gyámügyi és Igazságügyi Főosztálya részére.
Felelős: jegyző
Határidő: 2019. június 5.



Erről értesülnek:
1.	JNSZ Megyei Kormányhivatal, Szolnok,
2.	Valamennyi Képviselő, Helyben,
3.	Martfű Város Önkormányzata Gyermekjóléti és Szociális Szolgáltató Központ, Helyben,
4.	Önkormányzati intézmények gyermek- és ifjúságvédelmi felelősei, Helyben
5.	Irattár


Martfű, 2019. május 20. 


	Dr. Papp Antal
	                  polgármester



Rgyvk kérelmek számának alakulása

2010	2011	2012	2013	2014	2015	2016	2017	2018	308	283	251	178	169	146	101	91	66	



1. adatsor	0-6	6	<	 14	15-18	nagykorú	10	25	12	9	




1 gyermek	családok száma	ebből egyedülálló szülő	26	16	2 gyermek	családok száma	ebből egyedülálló szülő	20	11	3 gyermek	családok száma	ebből egyedülálló szülő	6	1	4 vagy 5 gyermek	családok száma	ebből egyedülálló szülő	1	0	6 vagy annál több	családok száma	ebből egyedülálló szülő	0	0	

Szociilis helyzet 2017/2018. L felév

Ostily [RGYV [HH  [HHH [BTMN [SNI _ |Kollégist{Bejaro |Martfui
SaH1 6| 5| 1 2| 2| 0| 10| 0|
SH2 3 1 2| 1 2| 0| 7 0|
oNY.A 6| 1 2| 3 3 1 19| 1
198 10| 3 4 5| 1 1 24] 1
19.C 4 0| 1 4 4 2| 14] 2|
104 6| 4 0| 2| 2| 2| 19| 6|
2108 7 0| 3 3 1 1 17| 0|
2/10.C 6| 2| 2| 6| 2| 2| 15| 0|
114 5| 3 0| 1 2| 0| 18] 1
111B 4 0| 3 4 0| 1 9| 3
111.C 2| 1 1 2| 2| 4 10| 2|
124 4 2| 0| 5| 1 1 15| 6|
U13A 1 0| 0| 1 1 1 10| 1
2144 3 0| 1 3 0| 1 14] 3
Kki2A 4 0| 0| 5| 0| 1 15| 5|
Kki3A 1 0| 1 2| 1 0| 9| 5|

